Didik Anak Perempuan Ada Caranya, Salah Gaya Boleh ‘Masak’ Kita Dibuatnya!

Mendidik anak-anak diakui bukanlah kerja mudah malah sering kali juga kita sebagai ibu bapa berdepan dengan perkara-perkara yang memeningkan kepala. Apatah lagi, bila anak semakin remaja, semakin besar pula cabarannya.

Malah jika perasan mak-mak kita dulu selalu berpesan, bila ada anak perempuan jangan ambil mudah. Menjaga anak perempuan tidak sama dengan anak lelaki.

Pasti ada sebab dan kewajarannya ibu-ibu kita terdahulu berpesan begitu. Apatah lagi di zaman sekarang, kita sendiri merasakan kepayahan dan cabaran mendidik anak-anak yang terbuka mindanya dengan dunia tanpa sempadan. Apa yang pasti cabaran ibu bapa masa kini cukup hebat dan kita harus persiapkan diri dengan ilmu keibubapaan yang sempurna.

Menyedari perkara ini, ada baiknya kita pelajari beberapa tip mendidik anak perempuan yang dikongsikan oleh Puan Nurul Ilyani untuk manfaat dan info bersama.

Tip didik anak perempuan

Elakkan menjadi ibubapa ‘unavailable. Tanda kita ibubapa ‘unavailable’ kepada anak perempuan kita:

+Kurang sentuhan fizikal (tiada pelukan, pujukan, sentuhan)
+Tidak respon pada tangisan anak-anak.
+Emosi yang tidak sesuai kepada anak
+Literal abandonment

Kesannya

1.Kesannya anak perempuan menjadi orang yang dahaga emosi/dahaga perhatian, kasih sayang.

2. Yang ada rezeki, anak perempuan mencari ahli keluarga lain seperti, makcik, pakcik, atuk, nenek.

3. Yang tidak bernasib baik, jadi orang yang ’emotionally hungry’ sampai besar.

4.Jadi orang yang suka menepek, ‘clingy’ dengan kawan, asyik risau orang tak sayang dia, tak kisah dia, tak nak kawan dia.

Kesimpulannya

Jadi, mulai sekarang kita penuhi emosi anak perempuan kita. ‘Let’s feed the emotion of our daughters’. Jangan sampai dia menepek/ ‘clingy’ dengan lelaki lain yang bukan mahram. Masak kita.


Cantik Semula Jadi Tanpa Solekan, Wanita Ini Amalkan Bawang dan Susu Petua Awet Muda, Badan Pun Rasa Ringan.

Zaman sekarang, ramai wanita sanggup melakukan apa saja untuk kelihatan cantik dari hujung rambat hingga hujung kaki.

Untuk menjadi cantik, ramai yang sanggup membelanjakan wang yang banyak misalnya mencuba pelbagai produk yang kononnya akan membantu mereka untuk kelihatan sentiasa menawan.

Namun ada juga menggunakan cara alami dengan mencuba bahan-bahan yang sedia ada di rak dapur.

Sebagaimana petua cantik awet muda ini hanya mengunakan susu dan bawang putih saja.

Cara penyediannya memang mudah. Ikuti perkongsian beliau.

Sebab ramai yang tanya petua awet muda kan. Orang la kata kakak ni awet muda. Kakak redha je . Ni ha.

Cara nak buat minum susu bawang putih.

Cara penyediaan:

1.Segelas susu, panaskan dengan 3-4 ulas bawang putih yang diketuk sampai bawang tu lembut.

2.Guna api perlahan je.

3. Tambah madu atau gula perang sikit. Minum suam-suam. Bawang tu boleh kunyah kalau suka. Silalah cuba, rasa dia sedap je.

Jenis susu:

Susu – guna susu segar, susu penuh krim atau susu rendah lemak. Janganlah guna susu tepung atau susu pekat manis.

Amalkan setiap hari, pagi atau malam. Kalau rajin pagi dan malam pun boleh. Biasanya terbabas jugaklah sehari dua. Tak apa je.

Bukan setakat awet muda, badan pun rasa ringan. Takmolah claim lebih-lebih, nanti jadi overclaim pulak. Cuba dulu, baru tau

Keluarga: Mudah aje nak buat, janji rajin dan kosisten. Selamat mencuba!


“Asalnya Berdua, Tiba-Tiba…Alamak Bertiga!” Diuji Masalah Jantung, Ramai Doakan Naz Ahmad ‘Terjah’

Siapa sahaja yang tidak mengenali bekas wartawan hiburan, Nas Ahmas yang terkenal dengan segmen ‘Terjah!!’ di sebuah rancangan hiburan satu ketika dahulu.

Baru-baru ini, pengacara terkenal tanah air, Ahmad Fedtri Yahya ada berkongsi Nas Ahmad kini berdepan dengan ujian berat apabila disahkan menghidap penyakit jantung di laman Twitter miliknya pada Rabu.

Menerusi ciapan tersebut, Fedtri memaklumkan mengenai perkembangan terkini wartawan Terjah!! itu.

“Perkembangan terkini Nas Ahmad Terjah. Difahamkan, beliau diuji dengan masalah jantung,” kata ciapan tersebut.

Beliau turut mengepilkan sekeping gambar Nas Ahmad berpakaian pesakit hospital yang dilapikkan dengan jaket dan kopiah, memaparkan kuntuman senyumannya.

Dalam pada itu, menjengah ke ruangan Instagram Nas atau nama sebenarnya, Mohd Nasir Bin Ahmad, dia telah berkongsi keadaannya pada awal Disember tahun lalu yang memerlukan sokongan tongkat untuk melangkah atas faktor kesihatan.

“Asalnya berdua, tiba-tiba…alamak bertiga!” tulisnya.

Perkongsian tersebut sememangnya telah mengejutkan para penonton setia wartawan terbabit tiap kali dia menemu bual selebriti terutamanya di program Melodi.

Mereka telah menitipkan doa supaya Nas Ahmad diberi kesembuhan dan kesihatan yang baik di masa hadapan.


Ini Soalan Yang Perlu Ditanya Kepada Guru Bila Jumpa, Bukan Tahu Result Periksa Aje.

Setiap ibu bapa pastinya inginkan anak cemerlang dalam pelajaran sehingga ramai yang melakukan pelbagai cara termasuk mengadakan kelas tambahan buat anak.

Namun, ibu bapa lupa bahawa perkembangan sosial emosi anak amat penting untuk perkembangan kendiri anak.

Sebagaimana yang diutarakan oleh Noor Afidah Abu Bakar, Parent Connect Consultancy mengenai apa yang harus dilakukan oleh ibu bapa apabila berjumpa dengan guru.

Kadang-kadang ibubapa tidak tahu apa yang kita perlu tahu tentang proses pembelajaran anak-anak.

Anak bersekolah BUKAN untuk mencapai kejayaan akademik semata-mata walaupun pencapaian akademik itu tetap penting.

Bagi anak-anak peringkat tadika dan juga Tahap 1, perkembangan atau pencapaian sosioemosi anak lebih penting dari pencapaian akademik.

Ini kerana pencapaian sosioemosi yang sihat akan membina keupayaan mental yang sihat bagi membantu perkembangan intelektual anak baik pada peringkat awal ini ataupun peringkat-peringkat yang seterusnya.

SOALAN YANG PERLU DITANYA KEPADA GURU.

Oleh itu, selain dari bertanya kepada guru “Bagaimana pencapaian anak saya dalam Matematik, Sains, Bahasa Malaysia, Bahasa Inggeris, Bahasa Arab dan lain lain lagi, tanya juga kepada guru:

1) Adakah anak saya sentiasa dalam ‘mood’ yang positif?

2) Adakah anak saya boleh mendengar dan mengikut arahan?

3) Adakah anak saya mempunyai hubungan yang baik dengan guru dan rakan-rakan?

4) Adakah anak saya mengambil berat tentang rakannya dan berminat untuk berkawan?

5) Adakah anak saya mengenali jenis-jenis emosi, tahu melabel emosi dan pandai mengurus emosi sendiri?

6) Adakah anak saya faham perasaan orang lain dan menunjukkan empati?

7) Adakah anak saya dapat menyatakan dengan jelas kemahuan dan pilihannya?

8 ) Adakah anak saya tahu untuk bermain, bertolak ansur dan berkompromi dengan rakan-rakannya?

Jika maklumbalas yang diberikan oleh guru adalah positif, maka anak berada dalam persekitaran pembelajaran positif yang menyokong perkembangan sosioemosi anak.

Sekiranya maklumbalas yang diterima adalah kurang memberangsangkan, maka perkembangan sosioemosi anak perlu terus dipupuk dan dikembangkan, baik di sekolah mahupun di rumah.

Sumber: Noor Afidah Abu Bakar, Parent Connect Consultancy


“Semua Allah Punya, Kami Reda Dengan Ujian.” Kerbau Adik Syukor Mati Mengejut, Netizen Luah Simpati & Titip Doa!

Khabar duka dari Kandang Pak Khamis di Kg Banggol Katong, Serada. Semalam dikhabarkan lebih 25 ekor kerbaunya mati secara mengejut.

Tiada bahasa dapat Syukor dan ayahnya Pak Khamis luahkan, cuma linangan air mata dan harapan doa dari orang ramai sahaja yg diharapkan.

“Seekor demi seekor kerbau tumbang. Kini telah 36 ekor mati dan masih ada 10 ekor lagi sedang nazak.”
Demikian luahan Khamis Jusoh, 64, iaitu bapa kepada Muhammad Syukur yang terkenal dengan jolokan ‘Kampong Boy’ atau ‘Mowgli Malaysia’ berikutan tular kejadian sejumlah kerbau peliharaan mereka didapati mati sejak Rabu lepas dipercayai akibat hawar berdarah.

Khamis berkata sehingga kini kerugian yang dialami melebihi RM200,000 dan pihak Jabatan Perkhidmatan Veterinar (JPV) telahpun mengambil sampel untuk mendapatkan pengesahan punca kematian.

“Punca sebenar kematian hanya akan diketahui selepas dua minggu setelah sampel yang diambil dihantar untuk ujian makmal. JPV nasihatkan kami untuk mengasingkan kerbau yang sihat agar tidak terjangkit,” katanya ketika ditemui pemberita di kandang kerbau Kampung Kubang Bujuk, di sini, hari ini.

Ketika ditanya sama ada terdapat kemungkinan perbuatan khianat dari mana-mana pihak, Khamis berkata beliau menyerahkan perkara itu untuk siasatan polis.
Sementara itu, Muhammad Syukur, 15, berkata beliau dan keluarga tetap reda dengan ujian tersebut, malah mereka akan lebih berwaspada bagi memastikan kesihatan haiwan ternakan.

Remaja yang sering menjadi pilihan lensa kamera kerana mampu beraksi dengan haiwan itu berkata ia adalah kejadian pertama yang dialami mereka sekeluarga sejak mula menternak kerbau, 50 tahun lalu.

Muhammad Syukur berkata fokus mereka ketika ini ialah mahu menyelamatkan nyawa kerbau yang masih ada dan sekurang-kurangnya beliau masih mampu tersenyum kerana kerbau kesayangan yang diberi nama ‘Semek’ tidak dijangkiti sepertimana yang lain.

“Semuanya Allah punya, kami reda dengan ujian kematian 36 kerbau ini. Namun memang sedih kerana biasanya jumlah yang mati tidak begitu banyak secara serentak.

Antara simptom yang disedari berlaku pada kerbau yang sakit ialah hidung berair, tidak aktif dan najis berdarah.

“Sekarang pun ada beberapa ekor yang kita syaki sedang sakit, minta doa semua agar urusan keluarga kami dipermudahkan Allah.” katanya.
Muhammad Syukur mula terkenal apabila gambarnya bersama lebih 100 ekor kerbau menjadi tular di media sosial hingga menjadi juara peringkat Asia selain turut tersenarai 20 gambar terbaik dunia.


Jadi Suri Rumah & Suami Pula Dijemput Ilahi, Wanita Ni Kongsikan Apa Ditempuhnya!

Perkongsian daripada Ain Rozita ini cukup luar biasa. Setiap baris ayat yang ditulis, memberi kesan pada yang membacanya.  Apatah lagi buat kita bergelar isteri, dan khususnya suri rumah sepenuh masa.

Ayuh kita baca, agar dapat memberi inspirasi dan manfaat.

Bergantung sepenuhnya kepada suami??

Sehari dua ni..Lalu lalang di wal..l masing2 mengata..menyalahkan..Mempersenda……memperlekeh..

Masing masing lupa Allah kata “Kun fa yakun!”

Lupa kita manusia tak lepas dari salah tak kira salah apa..Lupa yang Allah cuma tengok akhir kita macamana..
Lupa yang dunia adalah kesukaran utk orang Islam. Lupa yang dunia adalah syurga untuk kafir

Maka..
Sana sini mula cuba “membukakan minda” SURI RUMAH sepenuh masa
Dengan kata2..jangan bergantung sepenuhnya pada suami!!!

Allahuakbar!!
Kebergantungan kita
Pengharapan kita..serahkan 100% pada Allah..Tolonglah..yakinlah Allah itu sebaik2 perancang..

Allah itu Maha Tahu lebih dari jangkaun kita manusia..Kita diciptakan tak ada apa daya dan kuasa pun!

Pesanan Khas Untuk Suri Rumah

Dah lama saya tak menulis
Tapi hari ini saya nak kongsikan kisah ini
Khas utk SURI RUMAH sepenuh masa..mcm saya suatu masa dulu..

Almarhum suami saya..
Ya..lelaki yang saya redhakan permergiannya selamanya..

Sejak saya berkahwin dengannya
Dia menjadikan saya seorang perempuan yang daripada pandai berdikari (saya anak sulong) terus jadi ‘bodo’ tak tau apa..
Dari saya ada kereta..boleh drive ke sana sini…Kawin je kereta bagi kat adik..
Suami hantar ke mana je..

Dari reti cuci baju..sidai baju..
Terus jadi buta tengok bakul baju kotor..
Tak bagi buat sarapan..
Tak pernah kisah pasal kereta..
Tak kisah nak tidur tutup lampu..
Tak kisah nak charge phone..
Tak kisah mop lantai..
Semua suami buat..
Sampai ada kata saya ibu tak reti jaga anak..

Sebab kat luar rumah ..semua orang nampak .Suami yang uruskan anak..
(Ahh tak kisahlah…!)

Allah pasti bagi dia syurga kerana kebaikannya itu..Saya yakin sebab syurga bukan percuma!

Buat Keputusan

Akhirnya saya berhenti kerja..
Ntah kenapa rasa nak sangat jadi suri rumah sepenuh masa
Nak sangat jadi ketua bidadari syurga yang dicemburui oleh Bidadari syurga..

Awalnya saya ragu2 juga..

Suami gaji tak sampai 3k pun waktu tu..
Tapi ayat dia hari-hari cakap
Rezeki Allah bagi..jangan risau…

Saya tak pernah terfikir kalau
Suami akan pergi selamanya..
Saya tak pernah fikir suami pergi tanpa apa2 pesan..
Saya tak pernah fikir kalau suami mati macamana saya dan anak!

Saat dia pergi, Saya masih tak fikir macamana nak hidup tanpa suami..
Saya cuma fikir..suami ok tak kat alam sana..

Macamana suami di alam kubur..
Dia takut gelap..kat sana gelap tak..
Hujan basah tak?

Jadi saya cuma tau usaha utk dia senang kat sana..Dia selamat dari azab kat sana..
Ya..saya sungguh2 utk itu..Semoga Allah terima bekalan kami utk dia..Ameenn…

Selepas 7 Hari Suami Dijemput Ilahi

Lps seminggu..Lepas semua beredar..baru saya fikir macamana nak hidup tanpa suami..

Dan saya ingat kata2nya..
Allah ada..rezeki Allah bagi..jangan risau..

Saya mula belajar bawa kereta..
Kelakar! 3x isi minyak..3x minyak tumpah2..orang tengok
Mungkin orang kata bodo..pedulilah..

Pump tayar? Terus plat..sampai rata..
Minta tolong orang..Allah adakan..doa jela..
Oh ya sampai hari ini saya tak reti lagi pump tyre..Kawan saya Ida tolong atau..
saya doa semoga ada org lain tgh pump saat saya nak pump tyre..Alhamdullilah..Allah memang ada utk doa kita hambaNya!

Dari kecik abah yg beli belanja dapur..
Mak jarang keluar..apa lagi kami kan?
Beli bawang? Beli ikan? Beli sayur? Ayam?

Lepas suami meninggal baru belajar..
Abah ajar beli bawang kat pasar Pt Markom tu ha..Ajar pilih kentang..

Saya tak akan pegang ikan kat pasar Kawan2 ajar pilih ikan!

Tapi lepas suami takde..
Eh eh boleh pulak pegang2 ikan ..pilih2..
Emm..Allah ada kan..doa lah Allah tolong kita..

Tentang duit

Oh ya bab duit..Masa suami meninggal..saya memang tak ada duit..
Sayakan tak kerja..Tapi Allah dah tetapkan rezeki setiap hambaNya kan..

So? Bergantung pada Allah ke bergantung pada suami?

Ok sebelum tu..apa saya buat masa ada suami?

Saya belajar buat roti..sebab suami suka makan roti . Malam2 time tengok bola kat tv..celup air kopi

Suami suka makan kuih talam..
Saya belajar..suami antakan ke kelas..

Time raya nak beli kuih berbalang2 ..mahai juga..Jadi saya belajar buat biskut raya..muai…

Saya belajar buat cheesecake..cheesetart sebab saya suka makan..
Cheese mahal..nak beli kuih2 ada cheese mana kami banyak duit..

Saya belajar buat kek..sebab fikir harijadi suami..hari jadi anak..Boleh buat sendiri..
Jimat..

Saya buat semua utk suami..utk anak..
Tak fikir pulak kalau suami tinggalkan kita…
Saya tak pernah sedia utk ditinggalkan pun..
Tak mungkin utk bersedia sebab saya tak berani pun utk fikir Di tinggalkan!

Apa saya buat lepas suami meninggal?

Saya buat roti..jual
Saya buat cheesecake..cheesetart.. jual..
Saya join kelas PJJ buat kuih yang yuran rm10, rm30..Saya jual..

Allah ada..yakin..Allah ada..
Suami pinjaman..sampai masa Allah ambil pulang atau Sampai masa orang ambil pula..

Jadi Kenangan

Seronok jadi suri rumah..
Tengahari call..tanya suami nak makan apa..Tak reti..google..cari resepi..
Sebelum maghrib dah siap masak..

Anak akan tanya ayah nak makan dulu atau nak mandi dulu..Kalau kata nak makan..dia yg akan sibuk2 senduk.nasi…
ahh indahnya kenangan…kalaula boleh diulang!!

Ptg atau mlm standby air panas siap2…
dengar bunyi kereta je.Cepat2 bancuh air..supaya air tak sejuk..

Akhirnya
Bila suami pergi saya tak rasa ralat..
Saya dah cuba jadi bidadari untuknya..
Tak mengeluh kelam kabut nak keje..nak masak..Nak kemas..

Setiap lepas solat boleh baca Quran..hadiahkan pada
Suami..supaya dia selalu dimudahkan urusan..Boleh solat dhuha sampai 12rakaat..

Cuma..saya rasa..saya patut ada masa lagi lama sebagai isteri Utk baiki diri utk jadi ketua bidadari..Tapi Allah lebih tau..tak apa..

Hari ke 2..saya memang menangis bila tengok  bakul baju kotor..
Ya saat itu saya tau..
Saya kena belajar buat semuanya..
Takapa Allah ada..
Sedih ..menangislah..
Air mata Itu nikmat Allah bagi juga..
Tapi berpada2

Sekadar Berpesan

Kawan2 suri rumah jangan takut..
Jangan buat sesuatu atas rasa takut kehilangan suami..
Buatlah sesuatu atas rasa utk kejar redha Allah..

Setiap yang berlaku itu ujian..
Dunia memang sifatnya sukar..
Sebab syurga bukan percuma!

Saat masih bergelar isteri..raihla pahala
sebab bila dia dah tiada..kau akan rindu semuanya..jangan kerana dunia dan wangnya kau hilang pahala
kau hilang indahnya nikmat rumah tangga..jangan kemudiannya kau menyesal atas apa alasan

Suami di ambil Tuhan atau di ambil orang…
Dua2 itu ujian..Rasa memang tak sama..tapi
syurga kan bukan percuma

kau untunglah kau dapat suami baik..
ya betul Alhamdullilah..
tapi semuanya mula dengan doa..
Doa senjata orang Islam..
asalkan kau sabar, istiqamah..
kalau bukan kat sini..kau akan dapat kat sanab berusahalahutk jadi ketua bidadari surgas. Selebihnya..serahkan pada Allah


Famili Ada Yang Gout, Bukan Je Makanan Laut Tapi  3 Makanan Ni Pun Perlu Dielakkan Sangat!

Orang dulu-dulu selalu pesan, nak makan apa-apa kena berpada-pada. Jangan kerap sangat atau berlebih-lebih makan makanan laut, nanti boleh gout. Dan bila dan terkena gout, biasanya seseorang itu akan berasa tersangat sakit dan ada berlaku bengkak pada  bahagian ibu jari kaki, buku lali, lutut atau  pergelangan tangan.

Pun begitu, sebenarnya bukan makanan laut sahaja sebenarnya. Ini dijelaskan oleh Dr Suri Roowi, semoga selepas ini kita lebih berhati-hati dalam memilih makanan, terutamanya bagi yang pernah diserang penyakit gout ini.

Jom semak apakah jenis makanan itu.

MAKANAN dan GOUT

Kajian ke atas 270 jenis makanan menunjukkan HATI AYAM, BILIS dan supplement SPIRULINA adalah antara yang TINGGI bahan PURINE

Kepada yang ada masalah GOUT, PURINE boleh sebabkan GOUT jika diambil berlebihan

Hati ayam : 312 mg/100g
Bilis : 1108 mg/100g
Spirulina : 1269 mg/100g
(supplement)

PURINE juga banyak dalam ORGAN DALAMAN lain

PERLU TAHU

2. Daging eloknya DI BASUH sebelum dimasak untuk kurangkan kandungan PURINE

3. KURANGKAN ambil kuah sup daging kerana bahan PURINE banyak dalam kuah

4. Elakkan ambil MADU TIRUAN dan produk makanan / minuman yang menggunakan HIGH FRUCTOSE CORN SYRUP (HFCS)

5. Kurangkan ambil sayur ASPARAGUS, BAYAM dan KOBIS BUNGA

Kajian melibatkan lebih 50,000 orang di Singapura – mendapati bahawa, mereka yang ambil SOYA lebih rendah risiko gout, berbanding mereka yang kurang ambil SOYA

Sumber alami yang bagus untuk masalah gout adalah;
a. PERIA
b. BUNGA KRYSANTHEMUM
c. KULIT KAYU MANIS
d. CEKUR
e. MENGKUDU HUTAN
f. DAUN BETIK
g. EMPULUR NANAS

Selamat mencuba, dapatkan nasihat Dr anda

Rujukan:
a. Biol. Pharm Bull 37(5) 709-721
b. Asia Pac. J Clin Nutr 20(3): 347-358
c. Int Food Rec 19(1) 159-165
d. Frontiers in Pharma vol 9
e. Anna Ellington B. Sc Thesis


Rai Merdeka, Keluarga Ni Tanak 18kg Pulut & Siapkan Pulut Berhias Jalur Gemilang!

Meraikan sambutan Hari Kebangsaan tentunya kita semua ada cara yang tersendiri. Apatah lagi sekiranya seseorang itu berkongsi tarikh yang sama dengan Hari Lahirnya, pasti berganda keistimewaan yang dirasa.

Berkongsi kisah tentang anak merdeka, Rafiqa Rizqin binti Roslan punya kisah menarik tentang kek berhias yang dibuat oleh ibunya.

Ini perkongsiannya.

Saya anak merdeka, lahir pada 31/08/1990. Jadi semangat kemerdekaan tu lagi bertambah-tambah untuk meraikan sambutan kemerdekaan dan tahun ini sambutannya cukup istimewa!

Ibu saya iaitu puan Rosmawati Nakim, 57, buatkan kek pulut berhias. 18kg beras pulut digunakan untuk menghasilkan pulut hiasan berbentuk jalur gemilang ini.

Mahukan keunikan

Idea timbul apabila ayah saya, merangkap Timbalan Pengerusi Persatuan Peniaga dan Penjaja Lorong TAR berbincang dengan AJK lain untuk membuat majlis Sambutan Hari Kemerdekaan di tempat Pasar Malam Jalan TAR.

Dan kebetulan kami mahukan keunikan selain dari menggunakan kek, kami mencadangkan pulut berhias ini.

7 Jam Lamanya

Masak beras pulut bermula dari jam 2 petang seterusnya proses membentuk pulut jalur gemilang dan tamat dalam jam 9.15 malam.

Tujuannya adalah untuk memberi keunikan serta kelainan dari yang lain pada Sambutan Hari Kemerdekaan peringkat Pasar Malam Jalan TAR kami.

Mak seorang sahaja yang membentuk pulut jalur gemilang tersebut, kami hanya membantu dari segi penyediaan memasak beras pulut tersebut.

Kami bersatu bersama-sama bagi memastikan tiada cacat cela dalam segala aspek membentuk pulut berhias jalur gemilang ini.

Dari sini terpupuk semangat kemerdekaan yang ada dalam diri untuk bersama-sama menyambut hari kemerdekaan.

Agihan Percuma
Kek ni akan diberi makan secara percuma pada para peniaga dan pengunjung nanti. Acara rasmi diadakan di hadapan Semua House dan acara bermula pada jam 5 petang, dan akan dirasmikan oleh Timbalan Menteri Wilayah Persekutuan, YB DATUK DR. SHAHRUDDIN BIN MD SALLEH.


Lihat ‘Kecantikkan’ Isteri Dari Hati. Pasti Itulah Kebahagiaan Sejati Yang Dicari. Deep Perkongsian Suami Ini.

Kehidupan dalam rumahtangga sudah pastinya ada onak dan duri. Jika awal perkahwinan, semuanya indah. Namun jika apabila usia perkahwinan sudah lama ada aje yang tak kena.

Malah ada yang beranggapan isteri sudah tidak cantik macam dulu. Macam-macam hal suami akan komplen pada isteri yang banyak berkorban mengurusakan anak-anak dan rumahtangga. Hinggakan ‘me time’ untuk diri pun tak sempat.

Hakikatnya suami harus menghargai isteri yang sentiasa setia bersama suami.

Ikuti perkongsian ini agar menjadi iktibar bersama. Semoga perkahwinan sentiasa disulami keindahan dan kebahagiaan.

Isteri aku tak cantik.

Isk… Makin lama makin lemau aku tengok isteri aku nie. Kata si suami dalam hatinya. Handphone dibelek – belek membuka whatsapp group rakan – rakan. Ada yang share gambar wanita – wanita cantik beserta caption “Selamat pagi abang – abang dalam group nie”. Cair si suami menengoknya. Tak kurang juga yang sering berkongsi mengenai konsep bermadu, janda mencari suami, wanita timur tengah mencari pasangan, gambar – gambar artis wanita sampailah yang lagi teruk, terus berkongsi gambar dan video pornografi.

Yang peliknya, yang tukang share itu adalah suami orang. Anak pun dah berderet. Berkongsi pula dengan rakan – rakan yang sudah berkeluarga dan kadang – kala tanpa segan silu berkongsi dengan group yang ada rakan wanita yang juga sudah berkeluarga. Yang paling menyedihkan group keluarga / keturunan pun ada yang berkongsi perkara sebegini. Malu betul bila cucu / anak saudara / mak saudara / sepupu sepapat lain tengok kenakalan mereka.

Bila masuk ke media sosial, si suami seronok LIKE gambar – gambar wanita cantik dan seksi. Seperti satu kepuasan bagi mereka apabila dapat “berinteraksi” kononnya dengan tuan empunya gambar. Yang menariknya, perbuatan itu boleh dilihat oleh orang lain yang mungkin mengenali si suami.

Bila buat benda – benda sebegini, terus terang saya katakan si suami sebenarnya tidak menghormati isterinya. Orang yang dikahwini atas nama cinta dan sayang. Orang yang akan menemani kita sehingga hujung nyawa. Mereka hanya ada suami di hati, tapi si suami ada beribu wanita di mata.

Kenapa la isteri aku tak cantik? Bisikan nakal di hati suami. Dulu menarik gila. Tak puas tengok. Pantang bergesel lengan je pun terus jadi. Tapi sekarang nak tengok muka pun tak lalu. Lemau je. Dengan rambut berserabai, muka kusam, badan pun gelebeh sane sini. Tak selera langsung dah. 2 minggu sekali tu pun sebab terdesak. Belum bila keluar lagi, tak menarik langsung pakaian dia. Macam makcik tua. Tepek bedak sejuk je, dah macam hantu dah aku tengok. Tak macam isteri orang lain. Sedap je mata memandang. Kalaulah isteri aku macam tu…

Kalau si suami ada perasaan macam nie, amatlah menyedihkan. Isteri tu tak cantik kenapa? Isteri tu di bawah jagaan siapa? Seperti anak, isteri juga perlu dibentuk suami. Anda nak isteri anda cantik, tapi anda yang tak jaga. Macam mana nak cantik?

Rambut dia serabai, gugur sana sini anda nak salahkan dia? Syampu pun anda malas beli. Kalau beli pun cap ayam yang paling murah. Asalkan berbuih.

Muka dia tak glowing, pembersih muka pun tak nak sediakan. Disuruhnya gonyoh dengan sabun mandi je. Ingat ketiak ke? Pastu nak salahkan muka isteri macam ketiak? Belum masuk bab foundation dan lain – lain. Silap – silap foundation pun anda taktau ape.

Badan dah gelebeh sana sini. Satu langkah, seribu pergerakan kat badan dia. Orang rumah ajak pergi taman jalan – jalan je pun anda dah malas. Inikan pula nak berzumba bagai. Terus dicop sebagai nusyuz ! Maksiat ! Walaupun kelas tu semua perempuan. Duduk rumah je jaga anak. Buat kerja – kerja rumah tu kan berpeluh? Anda nie bela isteri ke bela orang gaji?

Perwatakan tak menarik, pakaian tak cantik langsung. Dia nak beli baju online anda tak bagi, membazir la takut kena tipu la. Nak harapkan anda beli? Kalau boleh nak beli bundle je asalkan ade baju. Tak ke membazir? Nak cantik – cantik nie nak tunjuk kat sape? Berdosa tau. Kata si suami memberi alasan. Lepas tu nak kecoh pakaian isteri tak menarik? Hmmm..

Makeup pun takda? Pakai bedak sejuk je? Nak makeup macam mana bang, abang bagi dia beli yang pasar malam punya. Sekali dia pakai, jerawat naik sebulan. Tu yang dia tak pakai dah. Dia nak beli kat Guardian, Watson anda kata membazir, mahal. Padahal makeup tu beli boleh tahan berbulan. Dia nak beli online, abang sibuk tanya ada KKM tak? Zzzz…

Dan akhir sekali. Cinta dan hormat. Di mana cinta kita kepada isteri? Di mana pula hormat terhadap isteri. Jika anda cintakan dan hormat isteri, anda takkan buat perkara – perkara pelik tu. Anda juga takkan tergamak untuk tidak mencantikkan isteri anda.

HARGAI ISTERI

Rasa tercabar kan? Mesti ada yang rasa macam BroOhsem nie poyo gila. Macam dia sorang je yang best. Jika anda berfikiran sebegini, saya tak dapat bantu anda. Tahap pemikiran anda tidak cukup matang dan tidak cukup terbuka untuk menerima kenyataan. Saya meminta maaf, posting ini tidak ditujukan kepada anda.

Namun, jika anda terkesan dengan posting ini, tataplah isteri anda. Minta maaf kepada dia kerana telah mengabaikan dia selama ini. Berubahlah. Berbincanglah dengan isteri apa yang dia perlukan. Kadang – kadang mereka lebih suka mendiamkan diri dari meminta. Apa yang saya harapkan ialah supaya mata dan hati anda kembali kepada isteri tercinta.

Jemput follow saya 👉 Akhtar Syamir. Saya selalu menulis mengenai kekeluargaan, hubungan suami isteri dan isu semasa.

Jom join SUPERGROUP TELEGRAM saya di mana kita boleh berinteraksi dengan lebih rapat lagi.


7 Cara Paling Senang & Cepat Hilangkan Rasa Sakit Terkena Minyak Atau Air Panas!

Walau pun memasak itu menjadi antara perkara biasa yang dilakukan oleh ramai ibu hingga menjadikan mereka begitu pakar dan mahir. Pun begitu, tidak dinafikan terkadang saat memasak terjadi juga kemalangan seperti tiba-tiba terkena percikan minyak panas atau pun tertumpah air panas.

Hal ini bila terjadi pastinya perlu dirawat dengan secepat mungkin. Jika ingin bergegas mendapatkan rawatan tentu sahaja mengambil masa yang agak lama di perjalanan.

Oleh itu, sebaiknya ikhtiarkan kaedah tradisional bagi meredakan kesakitan dengan segera sebelum mendapat rawatan yang selanjutnya. Jom semak caranya!

1. Lidah buaya

Ambil lendir daun lidah buaya atau juga dikenali dengan Aloevera. Campurkan dengan buah manjakani yang sudah ditumbuk lumat. Sapukan pada bahagian kulit yang terkena minyak atau air panas.

2. Kapur sirih

Ambil kapur sirih dan sapukan pada bahagian kulit yang telah melecur. Biarkan kapur sirih tersebut kering. Lakukan berkali-kali, bukan sahaja mengurangkan rasa sakit malah kesan lecur juga boleh dikurangkan.

3. Serbuk kopi

Redakan rasa sakit dan pedih dengan meletakkan serbuk kopi pada bahagian yang terkena percikkan minyak panas atau air panas.

4. Pelepah pisang

Ambil pelepah pisang dan sapukan pada bahagian kulit yang melecur. Ia dapat membantu melegakan kesakitan dan elakkan daripada terkena air pada bahagian kulit yang melecur tadi.

5. Telur

Pecahkan sebiji telur dan sapukan pada bahagian kulit yang melecur tadi. Lakukan berkali-kali sehingga kurang rasa sakitnya.

6. Tepung

Segera lumurkan dengan tepung pada bahagian kulit yang melecur dengan berhati-hati. Dikatakan tepung boleh membantu agar kulit tidak melepuh.

7. Ubat gigi

Sapukan ubat gigi di bahagian yang melecur dan biarkan hingga kering. Kulit akan terasa lebih selesa dan pasti tidak akan menggelembung berair.


Tiada Caj Tambahan, Penalti Lewat Bayar Atas Bayaran Ansuran Sewa Beli Jika Ambil Moratorium-Tengku Zafrul

Tiada sebarang caj tambahan akan dikenakan sepanjang tempoh moratorium ini berlangsung.

Kementerian Kewangan (MOF) hari ini (6 Mei) mengumumkan tiada sebarang caj tambahan bagi bayaran ansuran perjanjian sewa beli (konvensional dan shariah) akan dikenakan.

Kenyataan ini telah mendapat persetujuan bersama oleh MOF dan pihak industri perbankan.

Keputusan tersebut diumumkan oleh Menteri Kewangan, YB Tengku Dato’ Sri Zafrul Tengku Abdul Aziz menerusi laman facebooknya.

TIADA CAJ TAMBAHAN ATAS BAYARAN ANSURAN PERJANJIAN SEWA BELI (KONVENSIONAL DAN SHARIAH)

Merujuk kepada saranan Kerajaan kepada industri perbankan mengenai pelupusan caj tambahan ke atas ansuran bagi pinjaman sewa beli (konvensional dan Shariah), sukacita dimaklumkan bahawa Kementerian Kewangan telah mencapai kata sepakat dengan industri perbankan berhubung perkara ini.

Persetujuan dicapai untuk menetapkan bahawa jumlah ansuran bulanan pinjaman tidak akan berubah bagi peminjam sewa beli (konvensional dan Shariah) sepanjang tempoh pembiayaan tersebut.

Ini juga bermakna tiada sebarang caj tambahan akan dikenakan sewaktu tempoh moratorium (penangguhan).

Sehubungan itu, peminjam akan perlu menyambung pembayaran ansuran seperti biasa berdasarkan terma-terma perjanjian dengan bank masing-masing, termasuk tambahan 6 bulan bagi keseluruhan jadual pembiayaan jika memilih untuk memanfaatkan moratorium tersebut. Maklumat lanjut boleh didapati daripada bank masing-masing.

Kerajaan berharap keputusan ini akan dapat meringankan beban rakyat dalam tempoh yang mencabar ini.

YB Tengku Dato’ Sri Zafrul Tengku Abdul Aziz
Menteri Kewangan
Kementerian Kewangan Malaysia
Putrajaya
6 Mei 2020

Oleh itu, para peminjam tidak perlu khuatir, sesi pembayaran ansuran akan dilaksanakan seperti sebelum ini dengan berdasarkan terma-terma perjanjian bank masing-masing.

Menerusi keputusan ini, Kerajaan berharap ia dapat membantu meringankan bebanan rakyat dalam menghadapi krisis COVID-19 ketika ini.


Petua Viral Legakan Sakit Tekak, Batuk & Cairkan Kahak, Guna 3 Bahan Ni. Ramai Cuba, Memang Menjadi!

Siapa yang tak risau apabila ahli keluarga menunjukkan tanda tidak sihat seperti batuk, sakit tekak dan berkahak.

Bila makan ubat tetap tidak sembuh. Dah cuba pelbagai petua namun tetap tak berhasil.

Lebih mencabar bila anak yang sakit, sudah tentu tak lalu nak makan ubat atau petua-petua yang membuatkan rasa tidak memualkan seperti minum air rebusan cengkih.

Viral di media sosial petua menggunakan hirisan lemon yang dicampur dengan gula dan kicap untuk dikatakan mampu melegakan sakit tekak, batuk dan mencairkan kahak.

Nak tahu caranya jom ikuti petua yang dikongsi oleh Nur Nilam Sari menerusi Grup Masak Apa Hari Ini (MAHN)

PETUA HILANGKAN  BATUK

Boleh try ni sahabat semua untuk anak anak yang tak lalu nak minum air rebusan cengkih boleh cuba cara ni

Berikut bahan-bahan dan penyediaaan:

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Baru Balik Haji, Lelaki Ni Kongsi 18 Perlu Buat Sekarang Kalau Berhasrat Nak Jadi Tetamu Allah Di Musim Haji Akan Datang.

Berpeluang menjadi tetamu Allah pada musim haji tahun ini merupakan rezeki yang tidak ternilai bagi pasangan Wan Zul Asri dan isterinya Halisa Mohd Darus. Rasa syukur dengan nikmat yang diterima, terpanggil untuk dirinya berkongsi serba sedikit info berdasarkan pengalaman peribadinya.

Untuk itu ayuh kita ikuti perkongsiannya dan semoga di tahun hadapan, giliran kita pula menjadi tetamu Allah dan sekali gus dapat kita mempersiapkan diri untuk ke sana dengan lebih teratur dan sempurna.

Alhamdulillah saya dan isteri Halisa Mohd Darus selamat pulang ke Tanah Air pada 13 September 2018 dari menunaikan Haji.Terima kasih atas doa kalian. Saya ingin mencoretkan beberapa pengalaman peribadi saya dan isteri sepanjang persediaan kami sebelum ke Tanah suci dan semasa di sana.Apa yang baik boleh sama-sama kongsikan.

Persediaan Sebelum ke Tanah suci
1. Buleh start tengok kat signboard tepi jalan, bila mula kursus haji. Bila kita ke kursus haji,kita akan nampak apa sebenarnya ibadah haji.Kursus tuh biasanya bermula Disember berakhir Mac.

2. Kalau turn lambat lagi, boleh hantar surat rayuan ke Tabung Haji. Buleh hantar dengan email,pos atau ke pejabat berhampiran.Saya sediakan template surat haji.Kredit surat haji untuk sahabat saya Lily Fauzan dan suami.

3. Dah hantar surat rayuan, bolehlah mula pohon berdoa dengan Allah untuk memilih kita. Kita nak jadi tetamuNya maka dengan Allah kita kena pohon..itulah sebaik2 ‘kabel’..Mintak doa tuh..kena yakin bahwa Allah akan menerima doa kita…berdoalah tiap kali masa dalam sujud akhir solat fardhu..pohon dengan Allah agar kita menjadi tetamuNya yang paling istimewa…Insyallah – Biasanya pihak TH akan hantar surat balas bahawa permohonan kita telah diterima dan sedang diproses…

4. Yang dah terima surat tawaran,kena banyak bersyukur..n kena berdoa jugak agar kita dipanjangkan umur untuk sampai ke sana..ada jugak sehari sebelum bertolak ke Tanah suci..meninggal dunia…

5. Sebenarnya perilaku kita di Mekah/Madinah adalah bermula dari rumah..kalu dirumah kita rajin ke masjid maka kita akan biasakan diri solat di Masjidilharam..kalu di rumah suka berborak kosong maka di Tanah Suci nanti..perangai kita akan terikut2..

6. Kalau buleh jangan skip kursus haji,banyak info dalam ceramah tersebut.

7. KURSUS HAJI INTENSIF ADALAH PENTING SEBAB KURSUS INTENSIF INI LEBIH KEPADA PRAKTIKAL CARA PEMAKAIAN IHRAM DAN CARA TAWAF,SAIE DAN MELONTAR.IANYA JUGA MEMUDAHKAN BAKAL JEMAAH HAJI BERTANYA USTAZ/USTAZAH JIKA ADA SEBARANG PERMASALAH KERANA JUMLAH PESERTA TIDAK RAMAI.

8. Kursus Haji Perdana sebaiknya perlu diikuti oleh Jemaah haji.Sebab kekadang para Jemaah memandang remeh sebab mungkin lebih kurang sama dengan Kursus Intensif. Biasanya kursus perdana para bakal Jemaah akan didedahkan serba sedikit cara susunan khemah di Mina/ Arafat

9. Sebolehnya,ambilah suntikan vaksin tambahan.2 suntikan asas blh didadapati secara percuma dihospital kerajaan manakala yang tambahan 2 lagi atas pilihan para Jemaah.Kekadang jika sekiranya ada klinik swasta yang buat usahasama dengan TH cawangan, harga suntikan tambahan agak murah.Suntikan ni untuk kesihatan diri sendiri.

10. Dalam tempoh dua hingga tiga bulan sebelum berangkat, bolehlah mula berlatih berjalan kaki..700m-1km ok dah sehari.Tak perlu berlari. Ini kerana kat Mekah biasanya jarak hotel ke Masjidilharam dalam lingkungan 700m – 1.2km..bergantung pada nasib. Itu sebab saya syorkan pohon dengan Allah agar kita menjadi tetamuNya yang paling istimewa. Sya syukur jarak 750m dan berjalan rata tanpa mendaki bukit.

11. Dari segi baju yang perlu dibawa,cadangan saya jangan bawak terlalu banyak.Sebab biasanya baju akan dibasuh setiap hari,boleh rotate.Kat mekah kalu jemur pakaian 3 jam dah kering.

12. Kalau lelaki, baju yang penting ialah baju Pagoda Berpoket..harga dalam RM18 sehelai..

13. Saya lebih syorkan pakai baju kurta berbanding dengan Jubah. Sebab kat Mekah kita banyak bergerak dan semasa melakukan tawaf lebih selesa..(itu pandangan saya yer..).kalu kain cotton lagi bagus..selesa..

14. Untuk tawaf, saya syorkan beli stokin tebal…stoking yang saya bebetul recommend (saya bukan agen yer) ialah stokin jenama Footlink..harga dalam RM32-RM35 sepasang..kalu tak silap..sebab wife yang beli..hihihi..mmng tebal dan bagus untuk tawaf..sya xsyor sangat kasut tawaf…sebab mudah terpijak oleh Jemaah lain semasa tawaf..bila dah terpijak..memang susah nak pakai kembali..sebab ramai Jemaah semasa tawaf

15. Kalu ada kasut jogging,elok bawak..nak guna masa pergi melontar..jauh jugak kalu totalkan jumlah KM berjalan untuk melontar….dalam lebih kurang 25km..pakai selipar nnti kaki mudah melecet…

16. Boleh jugak try cari kat Youtube,banyak ceramah haji dalam tuh. Blh dengar sambil bawak kereta

17. Saya suka membaca buku ni..50 Tips Motivasi Haji dan Umrah karangan Prof Muhd Kamil Ibrahim banyak info dan motivasi untuk bakal Jemaah haji..

18. Sya syorkan..bawaklah serunding ker..tempe ker…ikan bilis ker…tq kak  Wan Norhati kirimkan bilis goreng..budu ke..sbb bila kat Mekah nanti,menu lebih kurang sama..Ikan Patin,Daging, Ayam atau Sotong..bawak banyak takpe..blh bagi sesama Jemaah lain..blh pahala..letak dalam satu beg..nanti beg kosong boleh bawak balik buah tangan..hihihi..kat Mekah nanti..kalu xde selera..Mee Segera yang menjadi pilihan….mungkin orang kata..ehh nak g makan ke kat Mekah..ya..memang perlu makan…untuk tenaga..

sumber : Wan Zul Azri


Sayang Betul Anak Ini Siap Buat ‘Throwback’ Pengorbanan Ibunya Bersusah Payah Sara Hidup. Sebaknya Baca!

Kasih ibu hingga ke syurga. Biar susah macam mana sekali pun, demi anak tersayang seorang ibu sanggup berkorban.

Ibu ini antara yang boleh dijadikan contoh. Dia membesarkan anak-anak dengan penuh kepayahan, namun dihujungnya dibalas dengan seribu kemanisan.

Kisah ibu ini dimuat naik oleh anaknya sendiri yang cukup berterima kasih dan menghargai pengorbanan ibunya membesarkan mereka adik-beradik.

Biarpun bergelar ibu tunggal dan terpaksa melakukan pelbagai pekerjaan dek mencari sesuap nasi, namun ibu ini cekal dan kuat.

Kini anak-anak dah berjaya, tiba masanya mereka pula nak balas kembali jasa ibu mereka.

Kongsi kisah pengorbanan ibu

Buat macam-macam kerja untuk sara hidup

Seronok dapat buat mak gembira

Sanggup bersusah demi anak

Hargai  dan utamakan Keluarga dari segalanya


Rupanya Ramai Tak Sedar Skill Komunikasi Ayah Cukup Penting &  Boleh Beri Kesan Pada Emosi & Tingkah Laku Anak

Komuni kasi satu hala boleh menyebabkan anak-anak tidak mendengar apa yang cuba kita sampaikan; begitu juga sebaliknya sehinggakan memberi kesan dalam hubungan antara ayah dan anak.

Jika tidak mahu anak tersalah langkah, waktu kecil lagi mereka perlu dididik dengan baik. Dan disitulah peranan si ayah yang cukup penting.

Peranan komunikasi di dalam sesebuah keluarga penting terutama dalam mencorak emosi dan juga tingkah laku anak-anak. Perkongsian lelaki ini sangat bermanfaat untuk semua!

Rupanya ramai yang tak sedar betapa komunikasi antara anak dan ayah itu cukup penting. Terutama sekali dalam memberi kesan kepada emosi serta tingkah laku anak-anak.

Mengambil teknik dan kaedah yang dipraktikkan oleh Nabi Ibrahim dalam membesarkan anaknya Nabi Ismail.

Pendekatan yang digunakan oleh Nabi Ibrahim patut dicontohi. Bagaimana setiap kali menasihati anaknya, nabi Ibrahim menggunakan perkataan yang penuh dengan ungkapan kasih sayang.

Malah ada kajian yang mengatakan, ayah yang supportive, penyayang dan caring memberi kesan pada emosi, pencapaian anak-anak

Menggunakan panggilan yang baik-baik serta eye contact bila bercakap dengan anak-anak antara kaeadh terbaik dalam komunikasi antara ayah dan anak.

Luangkan masa untuk anak-anak meluahkan dan memberi pendapat mereka. Skill kunikasi yang baik adalah secara face to face membolehkan anak-anak belajar skil bertutur dengan lebih baik.

Saya juga berkongsi ilmu kekeluargaan dan kesihatan kanak-kanak di Channel Telegram 👉🏻 https://t.me/NotaRedzaZainol

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Dahlah Cantik & Lemah Lembut, Tak Kedekut Pula.” 2 Bulan Jaga Fazura & Anak, Wanita Ni Dihadiahkan Beg Berjenama. Untungnya!

Selain dikurniakan wajah yang cantik, dia juga cukup lemah lembut dan baik orangnya. itu antara pujian yang sering dilemparkan buat pelakon cantik manis, Nur Fazura.

Terbaru, Fazura berkongsi cerita terpaksa mengambil pembantu luar memandangkan pembantu dan pengasuh yang diupah tidak dapat masuk ke Malaysia disebabkan Pandemik Covid-19.

Justeru, dua bulan wanita yang dikenali sebagai kak Amy dari @lavenderconfinementcare diupah untuk menjaga bayi mereka Fatima selama dua bulan. Selain itu, Amy yang tinggal bersama mereka selama dua bulan itu juga turut memasak dan mengurutnya.

Di dalam instastorynya, Fazura memuji akan keprihatinan wanita berkenaan yang sangat menyayangi anaknya seperti anak sendiri.

“Bukan hanya menjaga dan sayang Fatima macam anak sendiri,  kak Amy juga tolong sediakan masakan, sedap pula tu serta urut pun best.


“Patutlah Mummy Badan Cantik” Lepas 2 Bulan Bersalin Elisya Sandha Bersemangat Workout

Bagi wanita yang baharu melahirkan bayi tentu sahaja tidak sabar untuk memiliki bentuk badan langsing seperti sebelum hamil.

Bagi yang sebelum bersalin sudah aktif bersenam dan beriadah tentu sahaja tak sabar untuk kembali aktif. Persoalan bila dan bolehkan ibu lepas bersalin aktif bersenam sering bermain di fikiran ramai ibu-ibu.

Sebenarnya boleh sahaja ibu melakukan senaman ringan dengan nasihat doktor selepa bersalin secara normal atau pembedahan.

Selepas dua bulan melahirkan bayi perempuan Bunga El Haq, pelakon Elisya Sandha kembali melakukan aktiviti senaman.

Menerusi perkongsian di TikTok, Elisya telah memuat naik videonya sedang berjogging sambil menyorong anaknya yang tidur lena dalam stroller di kawasan perumahan mereka.

Sebagai pelakon yang sedang meningkat naik, sudah tentu Elisya tidak mahu mengabaikan penjagaan kesihatan dan ketrampilan dirinya agar terus kekal relevan dalam industri.

Adik kepada pelakon terkenal Fasha Sandha ini tidak menjadikan anak kecil sebagai alasan untuknya kembali aktif bersenam.

Walaupun baru dua bulan melahirkan anak secara caesarean namun Elisya tetap bersemangat melakukan senaman ringan di sekitar kawasan perumahannya tanpa perlu meninggalkan bayi comelnya Bunga El Haq yang tetap lena dalam stroller.

Menjenguk ke ruangan komen, ramai yang memuji dan kagum dengan semangat kental Elisya bersenam bersama bayi. Menurut mereka tidak hairanlah Elisya boleh mengekalkan tubuh badan cantik dan langsing lepas bersalin.

Bagaimanapun ada juga yang keliru bertanya bolehkah ibu baharu bersalin melakukan senaman?

Senaman penting untuk memastikan para ibu sembuh dengan sempurna selepas kelahiran. Bukan sahaja senaman boleh buatkan ibu bertambah kuat, malah senaman juga boleh kurangkan risiko ibu untuk tercedera.

Walau bagaimanapun, ibu-ibu perlu ingat supaya tidak terlalu memaksa diri untuk bersenam.

Senaman yang high-intensity ataupun berat adalah DILARANG untuk ibu yang berada dalam 6 minggu pertama kelahiran!

Salah satu senaman yang ibu boleh lakukan ialah senaman abdomen. Selain dapat melindungi tulang belakang, senaman ini juga boleh bantu ibu untuk bertenang dan membaiki postur tubuh.

Namun pastikan berunding terlebih dahulu bersama doktor untuk mengetahui sama ada boleh atau tidak untuk ibu melakukannya, okay?

Jika ibu ingin kembali bersenam seperti dulu, perlu tunggu sekurang-kurangnya 6-8 minggu selepas kelahiran.

Walau bagaimanapun, pastikan ibu berbincang dengan doktor terlebih dahulu sebelum melakukan senaman yang berat.

Kadar pemulihan setiap individu selepas melakukan pembedahan cesarean adalah berbeza. Oleh sebab itu, doktor boleh memeriksa keadaan ibu berdasarkan tahap kesihatan untuk melihat sama ada boleh bersenam ataupun tidak.

Pada awalnya, ibu yang baru bersalin boleh lakukan senaman ringan seperti berenang, melakukan pilates ataupun yoga, dan berjoging.

Selepas 12 minggu, barulah ibu boleh lakukan senaman yang berat seperti berlari, aerobik ataupun mengangkat berat.

Jadi, tak salahlah Elisya melakukan senaman joging dan regangan ringan selepas melahirkan anaknya Bunga.

Lagi bagus sebab aktiviti fizikal tersebut dapat membuatkan ibu rasa gembira dan mempunyai mood yang lebih baik.

Keep it up Elisya!

Sumber: TikTok Elisya Sandha & Hello Doctor


Tak Minat Emas, Tapi Tahu Ia Pelaburan Yang Baik! Lelaki Ini Kongsi Motivasi Untuk Simpan Emas!

Hampir setiap kali apabila orang bertanya kepada saya, apakah cara terbaik untuk mengekalkan semangat dan motivasi untuk menyimpan emas, saya akan beri jawapan yang sama.

Menyimpanlah emas ala Pandora. Ini saya kongsikan buktinya. Pada bulan Jun yang lalu, saya mula berjinak-jinak dengan idea mengumpul emas. Sudah tentunya saya dipengaruhi oleh isteri saya pada waktu itu. ilmu memujuk dia memang hebat. Korang kena belajar dari dia.

Tetapi, sejujurnya saya selalu memandang sesuatu dari pelbagai sudut dan ada dua sudut utama dalam mengumpul emas iaitu memberi kegembiraan serta kebahagiaan dan menyimpan duit yang ada supaya tidak digunakan.

Kenapa? Kerana seperti yang kita sedia maklum, sewaktu COVID-19 mula melanda, hampir kesemua dari kita mendapat manfaat dari Moratorium. Selain dari membeli barang keperluan pada waktu itu, saya terfikir apakah benda lain yang saya boleh buat untuk menyediakan diri dan keluarga apabila moratorium tamat nanti?

Jika saya simpan di dalam bank, hampir pasti ia akan digunakan. Masa duit tiada, keperluan untuk membeli peti ais baru seperti tidak terdetik langsung. Tetapi apabila apa duit, tiba-tiba ianya menjadi satu perkara yang “perlu” (walaupun sebenarnya tidak).

Faham kan maksud saya? Apa yang kita rasa ok sebelum ini akan rasa tidak cukup dan boleh tambah atau tukar apabila ada sedikit duit.

Di sini datangnya orang putih kata “perfect timing” dalam kebijaksanaan si isteri. “Kenapa tidak beli emas?” Soalan itu berlegar dalam kepala saya sambil dihidangkan jenis-jenis emas yang panas pada waktu itu.

Ada beberapa jenis sahaja yang saya dan isteri berkenan. Tetapi ada satu jenis emas yang saya nampak sangat berpotensi untuk jangka masa panjang. Kita bukan hanya nak menyimpan pada waktu moratorium sahaja, saya pandang lebih jauh lagi supaya ianya menjadi satu kebiasaan untuk menyimpan emas.

Saya dapat semua itu dengan emas rekaan ala Pandora ini. Perkara yang paling mudah yang membuatkan saya sangat tertarik ialah dari segi cara kita menambah emas itu. Tak perlu banyak terus. Selama ini kita fikir, emas = berat = mahal. Bila sebut emas, kita terbayangkan kilauan emas yang berat-berat.

Tetapi tidak dengan rekaan ala Pandora ini. Kita boleh tambah sebiji-sebiji dan beratnya tidak melampau iaitu sekitar 1 hingga 3 atau 4 gram sahaja. Ada juga yang di bawah 1 gram. Nampak tak apa yang saya nampak?

1 bulan 1 biji = RM305
2 bulan 1 biji = RM152.50

Angka ni nampak boleh capai kan? Inilah yang saya fikirkan selepas ini. Kalau tak dapat sebulan sebiji, dua bulan sebiji pun tak mengapa. Dalam setahun saya akan ada paling kurang pun 6 gram tambahan.

Dan di gambar yang saya kongsikan ini ialah bukti bagaimana rekaan barang kemas ala Pandora ini memberi motivasi kepada kami untuk menyimpan duit dan membeli emas.

Yang dahulunya bermula dengan seketul dangle Paris seberat hanya 1.09 gram (gambar pertama), sekarang dia sudah ada ramai kawan dan yang paling saya suka ialah Loket Love Demuk tu. Memang menjadi penambah seri pada koleksi Pandora.

Love Demuk itu ialah sebiji loket dan sebenarnya bukan dicipta sebagai dangle untuk Pandora, tetapi walaubagaimanapun, ianya boleh digunakan di mana-mana rantai tangan yang sesuai termasuklah rantai tangan Pandora untuk menyerlahkan lagi rantai tangan tu.

Jujur saya katakan yang ianya “rare’ iaitu agak susah untuk dijumpai. Kalau ada pun, orang itu pasti takkan jual. Cuma perlu hati-hati kerana ia mudah calar disebabkan permukaannya yang besar.

Tidak kira anda suka jenis yang mana, ada yang suka ada warna dan ada batu. Ada juga yang sukakan full gold dan chrome seperti isteri saya. Asalkan ala Pandora, anda akan terus bermotivasi.

Itu sahaja sedikit sebanyak perkongsian mengenai emas kali ini. Selalunya orang berkongsi apabila Pandora tu dah penuh, tapi saya kongsikan perjalanan untuk sampai jadi penuh itu. Memang jauh lagi perjalanan ini tetapi yang penting, kami telah mulakan langkah pertama.

Langkah yang saya maksudkan ialah dengan membuang mentaliti yang emas ini hanyalah kegilaan wanita untuk berhias semata-mata. Apabila kita dapat tukar mentaliti sebegitu, kita akan nampak yang emas ialah satu pelaburan yang sangat baik.

Sebelum saya terlupa, apabila ingin bermula beli emas ala Pandora, pastikan saiz rantai tangan ditambah 2cm untuk memberi ruang kepada beads dan dangles yang akan ditambah nanti.

Semoga dapat mencelikkan mata dan mendetikkan sesuatu. Kongsikan jika anda rasa penulisan ini memberi inspirasi.

Jom belanja gambar Pandora Emas yang anda miliki untuk memberi semangat kepada yang lain.

Jom join Supergroup Telegram BroOhsem Fans di mana kita boleh berinteraksi dengan lebih rapat lagi.


Jangan Biar Cinta Makin Pudar, Sila Pikat Semula Suami, No 3 Paling Win!

Mungkin dah terlalu lama kami berkahwin. Anak pun dah tiga..jarang sekali nak bermesra dan romantik macam dulu dengan suami. Kadang rasa sunyi.
Bila nak manja-manja rasa kekok.

Inilah sebahagian keluhan sesetengah wanita mengenai hubungan suami isteri. Tidak semesra dahulu, ketika mula berkahwin.

Pernah tak anda rasa, pagi-pagi ketika buka mata, rasa sunyi dan sepi memandang wajah suami. Tanpa kata dan tanpa rasa. Pandangan terasa kosong. Tiada lagi usapan mesra atau ciuman hangat melekat di pipi seperti dulu.

Sunyi rasanya bila rumah tangga yang indah dibiarkan sepi begitu sahaja tanpa aura romantik seperti dulu. Bila ini berlaku, jangan biarkan hari-hari anda dan suami terus suram.

Sebaliknya bangkitlah dan ubah corak kehidupan anda sambil pupuk cinta semula bersama suami tercinta. Ikuti tip ini. Rugi kalau tak buat!

1. Imbau Detik Lama
Ingat semula macam mana suami cuba pikat kita dulu. Tapi kali ini bertukarlah, kita pula yang cuba mendapatkannya semula. Tidak salah kan?

Kalau dulu dia berusaha mendapatkan nombor telefon kita melalui teman atau melalui kiriman nota ringkas, buat semula benda sama padanya. Bagi nota kecil kepadanya tanda nak pikat dia. “Boleh saya berkenalan dengan awak”.
Hantar pesanan ringkas menyatakan keinginan kita nak lebih mengenalinya. Pancing lah hati suami dengan ayat pelik yang bikin hatinya cuak seketika. Ayat-ayat ringkas tetapi penuh daya tarikan buat suami ‘turn on’ kembali mood bercinta.

3. Pick Up Line
Ikutlah aliran semasa dengan memberi pick up line paling win buat suami tercinta. Tak perlulah malu-malu kucing. Kan dah lama hidup bersama. Kalau langit tu luas, luas lagi sayang sayang kat b…ehem!

4. Atur Temujanji
Bila hati dah tercuit apa kata ajak suami untuk dating kat luar. Makan malam dengan nyalaan lilin di meja makan pasti buat bangkit semula rasa cinta. Tapi janganlah bawa anak-anak ya..mengganggu waktu berdua nanti. Restoran makanan mewah pastinya menyajikan pemandangan yang cukup selesa untuk anda mengimbau detik manis bersama. Romantik!

5. Bagi Hadiah
Dulu masa nak tackle pasti sanggup belikan hadiah buat suami kan? Buatlah cara yang sama. Sesekali buatlah kejutan paling gempak buat suami tercinta. Hantar kiriman hadiah berbentuk barangan atau apa sahaja ke pejabatnya supaya dia lebih teruja. Usikan teman-teman pasti buat dia rasa bangga kerana memiliki isteri seperti kita. Wow!

6. Pilih Midnight
Jika dahulu ketika bercinta boleh menonton wayang midnight bersama-sama, mengapa tidak selepas berkahwin? Ajak suami untuk kongsi minat ini sekali sekala. Biarkan anak-anak tidur terlebih dahulu dan keluarlah menonton bersama suami. Buatlah kejutan dengan beli tiket terlebih dahulu dan letakkan tiket ini di dalam dompetnya. Surprise!

7. Dating Selalu
Ambil masa berdua untuk keluar dating bersama-sama seperti waktu bercinta dahulu. Sebulan sekali perlu untuk anda suntik semula rasa cinta kat suami. Pikatlah suami sehabis baik. Peganglah tangan ketika berjalan atau paut lengannya. Pasti si dia cukup suka akan perlakuan manja anda ini.

8. Sentuhan Mesra
Setiap kali berdating samada menonton wayang atau ketika makan sekalipun, pastikan akan bersentuhan dengan suami tercinta. Letakkan tangan di atas pahanya atau sesekali suapkan makanan dengan lembut kepadanya. Romantik sekali. Namun yang pasti semuanya halal belaka. Itulah kelebihan anda dan suami.

Tahukah Anda?
Menurut Dato’ Dr. Mohd. Fadzilah Kamsah, dengan kuasa sentuhan, suami isteri akan dapat mengenang kembali saat mereka bercinta di awal berumahtangga dahulu. Jadikanlah satu kelaziman pada setiap malam, saling berpegangan tangan dan saling memandang antara satu sama lain.


Kejam! Bekas Suami Penyanyi Dangdut Belasah Wanita Dipercayai Isteri Baru Depan Anak

Semalam tular sebuah video yang memaparkan seorang lelaki yang dipercayai bekas suami penyanyi dangdut popular bertindak kejam apabila membelasah seorang wanita dipercayai isteri baharunya.

Kejadian itu dirakam seorang individu sebelum dimuat naik di media sosial sehingga tular semalam.

Video berdurasi satu minit tujuh saat itu memaparkan lelaki berambut panjang menarik tudung wanita berkenaan sebelum mangsa di heret dan di tendang berkali-kali di muka serta badan.

Rakaman juga menunjukkan kanak-kanak perempuan menangis sambil mengangkat tangan sebagai tanda memohon maaf kepada individu berkenaan.

Sementara itu, individu yang memuat naik video berkenaan berkata, laporan polis sudah dibuat dan mangsa kini mengalami trauma.

“Dia (mangsa) dengan anak akan dikurung di rumah, jika tersilap akan dipukul. Saya yang muat naik video itu.

“Wanita bertudung yang dalam video itu adalah orang gaji yang turut di bantai (pukul) lelaki terbabit,” katanya.

Sementara itu, Ketua Polis Daerah Kajang Asisten Komisioner Mohd Zaid Hassan ketika dihubungi hari ini, mengesahkan kejadian.

“Kami sudah terima laporan dan sudah membuka kertas siasatan. Tindakan lanjut sedang diambil,” katanya.


”Bahagianya Dapat Anak Macam ni.  Carilah Calon Suami Yang Memuliakan Ibu.” Cara Fikry Ibrahim Santuni Ibu Dipuji!

Setiap anak ada cara tersendiri untuk menghargai dan melayan ibu bapa mereka. Inilah masanya untuk membalas kembali jasa Dan pengorbanan ibu melahirkan dan membesarkan dengan penuh kasih sayang.

Demikian juga dengan pelakon Fikry Ibrahim. Dia rajin berkongsi video mahupun gambar bersama Ibunya,Bibi Zaleha. Rata-rata peminatnya cukup kagum dan terharu melihat cara pelakon ini melayani ibu kesayangannya itu.

Menjengah perkongsian terbaru Fikry, kelihatan satu video baru dia bersama ibunya ketika berada di dalam kereta.

Menurut pelakon Rahsia Hati Perempuan ini, disebabkan tidak boleh turun ,mereka memilih untuk makan di dalam kereta. Walaupun tidak kelihatan wajah Fikry dalam video ini dan hanya ternampak tangannya sahaja mengesat mulut ibunya dengan tisu, momen tersebut membuatkan peminat kagum dengan cara Fikry menyantuni ibunya.

Sang ibu pada awalnya tidak menyedari perlakuannya dirakam menerusi video berkenaan. Dia kemudiannya hanya tersenyum dan mengatakan ‘ terima kasih mendoakan makcik ‘. ibu mana yang tidak terharu dan sebak dilayani oleh anak sedemikian  ketika sakit.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Berilah Ganjaran Duit, Permainan Atau Coklat, Tetap Tak Boleh Lawan “Magic Moments” Ibu Ayah Dengan Anak-Anak. Hargai Mereka Sebelum Terlambat!

Kalau ditanyakan soalan ini, ‘bila kali terakhir anda sebagai ibu bapa puji anak-anak?’ rasa-rasa anda boleh jawab tak?

Sedangkan kita yang dewasa ni kalau orang puji pun boleh senyum simpul, terbawa-bawa pujian tu seharian, apatah lagi anak-anak yang tiada siapa yang boleh diharapkan untuk beri pujian kepada mereka selain ibu bapa mereka.

Setiap hari, kita diberi terlalu banyak peluang untuk cipta “Magic Moments” dengan anak kita.

Magic Moments ini ialah detik yang anak kita akan sentiasa teringat tentang kita sampailah mereka dewasa nanti.

Bayangkan anak kita baru lepas letak elok-elok pinggan dan cawan dalam sinki lepas makan. Dia pun dengan gembiranya panggil kita untuk tengok hasil kebaikan dia.

Cepat-cepat kita pergi tengok, kita buat-buat terkejut, tepuk tangan siap peluk anak kita.

“Wahhh, kakak dah besar. Pandai letak pinggan dalam sinki lepas makan.”

Senyumlah anak kita sepanjang malam. Detik itu akan jadi satu Magic Moment untuk mereka.

Kenapa magik? Sebab antara berjuta detik yang lain, detik itulah yang dia boleh ingat sampai bila-bila. Itulah magiknya.

Lagi banyak Magic Moments tersimpan dalam memori anak kita, lagi bahagialah anak kita. Bayangkan zaman kanak-kanak anak kita dipenuhi dengan ribuan Magic Moments yang hebat.

Tapi, saya sendiri banyak terlepas peluang untuk cipta “Magic Moments” dengan anak saya.

Pernah anak saya teruja nak tunjukkan sejenis ikan berkaki yang baru dia belajar pagi tu. Saya pula sibuk dengan urusan lain. Berkali-kali dia cuba nak beritahu saya pasal ikan tu.

Bila kerja saya dah selesai, anak saya pun dah tertidur. Saya fikir remeh aja cerita ikan tu. Terlintas dalam hati, esok mesti dia dah lupa pasal cerita ikan tu.

Itulah silap saya.

Esok paginya, anak saya datang dan dengan suara perlahan dia kata lepas ni dia dah tak nak cerita apa-apa lagi bila dia belajar benda baru.

Allahuakbar, saya menangis. Remuk hati ini.

Terus saya minta maaf pada anak. Leka betul diri ni. Macam tu cara Allah bagi amaran pada saya.

Sebenarnya, anak kita akan ketagih nak berkelakuan baik bila kita selalu “tangkap” dia betul-betul lepas dia buat perkara yang baik.

Bila kita beri ganjaran selepas dia buat apa-apa kebaikan, Magic Moments itu lebih mudah tercipta.

Ganjaran macam duit, permainan dan coklat bukanlah tak baik tapi ia tak sehebat ganjaran yang saya nak kongsikan ni.

Contoh ganjaran atau hadiah yang lebih hebat :

✅ Diberi kasih sayang
– dalam bentuk pelukan, ciuman, high five, senyuman atau meletak tangan kita pada bahu anak.

✅ Pujian
– puji secara spesifik kelakuan anak yang kita suka.
– Contoh:

“Baguslah abang senyap je masa mama bercakap melalui telefon dengan nenek.”

“Kakaklah pembantu mama yang paling rajin sekali. Semua permainan kakak dah susun elok-elok dalam laci.”

✅ Diberi perhatian yang lebih atau dapat buat aktiviti khas.
– main game board dengan mak ayah
– mak ayah baca buku cerita bersama
– tolong mak ayah sediakan makan malam
– dapat pergi ke zoo bersama mak ayah.

American Academy of Pediatrics dan American Association of Child and Adolescent Psychiatry pun menyokong jika kita beri ganjaran sosial begini.

Sungguh kawan-kawan.

Kita terlalu banyak “tangkap” anak ketika mereka buat salah sampai kita terlupa nak “tangkap” mereka kita mereka berbuat baik.


“Makan Minum Jaga, Tapi Terlepas Bab Kuali & Periuk.” Dr Ni Kongsi Bahaya Guna Peralatan Jenis Aluminium & Copper, Undang Risiko Kanser

Hari ni seronok lain macam. Wok granite coated with ceramic dah sampai. Lama dok cari akhirnya bertemu juga di dunia online.

Kita mungkin tak perasan antara penyumbang toksid kepada makanan ialah peralatan dapur yang kita guna. Kita punyalah jaga bab makan minum. Tetapi terlepas bab kuali, periuk dan wok yang kita guna setiap hari.

Selalunya tradisional cookware macam wok, periuk dan kuali diletak teflon coating. Tujuan dia tak nak kasi melekat. Ada jenis cookware dari aluminium dan copper. Semua ini dedahkan kita pada bahaya sebab kemampuannya lepaskan bahan kimia yang dapat mengubah hormon kita.

Saya ni bila nak beli peralatan cookware baharu mesti pening. Yang dijual selalunya non stick cookware. Saya memang akan elak beli non stick cookware sebab bahan kimia macam PFOA dan PTFE.

PFOA ni ialah “perfluorooctanoic acid”, sintetik ciptaan yang juga diguna untuk fabrik dan karpet kalis kotor. PFOA akan diserap ke dalam tubuh dan persekitaran kita. Itu yang bahayanya.

PFOA dikaitkan dengan gangguan kepada sistem endokrin dan risiko kepada kanser. Bukan itu sahaja. Ada penyakit lain lagi macam tinggi cholesterol, gangguan pada pundi kencing, kerosakan pada buah pinggang, kanser testicular pada lelaki, kerosakan liver dan darah tinggi.

Itu yang menakutkan. Macam silent killer tengah bekerja secara senyap. Kita ingat kita sihat. Tiba tiba diberitahu ada penyakit.

PTFE pula ialah for “polytetrafluoroethylene”, sejenis fluoropolymer yang mengandungi karbon dan fluorine. Dia nilah bagi non stick tu. Bahayanya tidak jauh dari PFOA.

Ada yang pilih guna copper cookware. Bahaya pada otak sebab copper toxicity.

Jadi nak selamat carilah cookware batu, berlian (haha kalau mampu), marble, Seramic, titanium, dan porcelain. Jenis jenis ini lebih selamat sebab selamat dari coating toksid dari teflon.

Granite cookware lebih selamat sebab dibuat dari batu dan disalut dengan seramik. Jadi bebas dari teflon, PFOA dan PFTE.

Untuk keselamatan kita kena tahu cara guna. Kena pastikan:

1. Kita panaskan pada api medium dan tinggi. Kaedah ini pastikan jangka hayatnya lebih panjang.

2. Sekiranya guna minyak, pastikan minyak yang sama diguna pada suhu medium dan tinggi ini. Jangan panaskan tanpa minyak.

3. Guna spatula kayu. Elakkan yang besi atau aluminium.

Kalau dah tercalar atas apa sebabkan pastikan wok kita campakkan dalam tong sampah. Memang mahal. Tapi kesihatan kita lebih mahal. Dan Cukai kesakitan itu lebih tinggi dan mahal lagi.

#DrRizal


“Tak Minat Cari No 2.” Isu Scammer Mengaku ‘Menteri Kewangan’ Perdaya Wanita, Reaksi Tengku Zafrul Bikin Terhibur

Baru-baru ini tular berita seorang wanita yang kerugian RM4,200  gara-gara diperdaya Scammer kononnya seorang ‘menteri’ yang dikenali melalui laman sosial Facebook, awal bulan ini.

Mangsa yang bekerja sebagai guru tadika itu juga dijanjikan hadiah wang tunai RM1 juta dan sebuah kereta mewah jenis Rolls-Royce sekiranya bersetuju untuk menjadi isteri lelaki itu.

Berkongsi pandangan mengenai kes tersebut,  Tengku Zafrul terkejut apabila ada pihak menabur janji manis dan yang mengaku sebagai ‘Menteri Kewangan’.

Beliau turut menasihatkan agar wanita tidak mudah terpedaya dengan janji manis orang yang tak dikenali.

“Saya terkejut bila baca ada wanita terpedaya dengan janji-janji manis scammer yang mengaku Menteri Kewangan sehingga menyerahkan wang sebanyak RM4,200.”

“Saya minta semua di sana berhati-hati dengan pelbagai scam di luar sana. Semak dengan pihak berkuasa kalau ada perkara yang mencurigakan. Jangan mudah percaya dengan janji manis orang yang tidak dikenali.”ujarnya.

Ayah kepada empat orang cahaya mata ini dengan nada lucu namun tegas menjelaskan  dirinya tidak berminat untuk berkahwin lain. Bahkan tak perlu sama sekali menerima ‘tawaran cinta’ wanita lain untuk menjadi ‘isterinya’.

“Kalau ada yang selepas ini menyamar sebagai Menteri Kewangan, menjanjikan cinta, tolonglah tolak mentah-mentah. Hati saya dah berpunya dan saya tak berminat nak cari no 2.”

“Pesanan ini juga khas untuk isteri saya,” ujar beliau.

Sekadar rekod, , Tengku Zafrul mendirikan rumah tangga bersama dengan Datin Sri Johanna, yang juga seorang kerabat diraja Selangor-Negeri Sembilan.

Hasil perkongsian hidup selama 10 tahun, pasangan ini juga dikurniakan empat orang cahaya mata bernama Tengku Zahra Jasmina, Tengku Zahira Eusnie, Tengku Zaeem Khalif dan Tengku Zayn Aqeel.


Kecewa Menunggu Anak Tak Kunjung Tiba Untuk Berbuka Puasa Bersama, Akhirnya Warga Emas Ini Meninggal Dalam Tidur

Baru-baru ini seorang pelayar Facebook telah berkongsi satu lagi kisah meruntun jiwa membabitkan seorang ibu warga emas di sebuah pusat jagaan yang membabitkan seorang wanita yang merupakan ibu kepada empat cahaya mata.

Kisah ini diceritakan semula setelah dikongsikan oleh seorang ustaz menerusi satu ceramah agama.

Momen yang meruntun hati ini berlaku pada bulan Ramadan, di mana warga emas tersebut begitu teruja apabila mendengar perkhabaran bahawa anaknya yang sudah dua tahun tidak bersua mengajaknya berbuka puasa bersama.

“Dua tahun tak datang jumpa mak. Tiba waktu puasa janji nak datang ambil mak di rumah orang tua untuk berbuka sekali.

“Si mak ni punya teruja, pukul 5 pagi sudah bersiap. Sedangkan anak nak datang ambil 5 petang. Sampai doktor yang di rumah orang tua tu cakap dia pakai baju cantik,” imbas Shafa.

Menurut warga emas tersebut, dia sengaja bersiap awal kerana tidak mahu anaknya menunggu lama apabila sampai nanti.

Namun menurut cerita Shafa lagi, walaupun sudah menunggu sejak awal tadi, anak makcik tersebut masih tidak muncul-muncul.

“Bayangkan sampai pukul 5 petang tak datang ambil. Pukul 6 petang masih tak ambil. Sampai lepas waktu berbuka pun tak datang.

“Makcik tu masuk dalam bilik dia tanpa makan walau sebutir nasi. Dia terus tidur,” katanya.

Lebih memilukan, difahamkan warga emas tersebut telah dijemput Ilahi ketika dalam tidur selepas kejadian itu.

Perkongsian ini telah menarik perhatian ramai dan menerima banyak perkongsian di laman Facebook.

Ramai orang begitu tersentuh dengan nasib yang menimpa warga emas berkenaan kerana pengakhiran hayatnya dalam keadaan merindui anak-anak lebih-lebih lagi anak-anaknya telah memberikan harapan yang tinggi buatnya.

“Allah sedihnyaaa. Tergamaknya anak-anaknya buat orang tua macam tu. Minta jauh daripada keluarga keturunanku sebegitu.

Sebagai peringatan bersama, anak-anak seharusnya merebut peluang untuk berbakti kepada orang tua selagi diizinkan Allah.

Allah SWT berfirman dalam al-Quran bermaksud: “Dan Tuhanmu telah perintahkan supaya engkau tidak menyembah melainkan kepada-Nya semata-mata dan hendaklah engkau berbuat baik kepada ibu bapa.

[TIPS]


“Moga Sembuh Cepat, Kesian Baby.” Uyaina Arshad Selamat Jalani Pembedahan Buang Apendiks, Warganet Titip Doa

Baru berkongsi berita gembira bakal menimang cahaya mata sulung,  pelakon dan pengacara, Uyaina Arshad memaklumkan dirinya telah terpaksa menjalani pembedahan mengejut selepas diserang apendiks.

Perkongsian tersebut dimuatnaik sendiri oleh isteri kepada penyanyi dan pelakon, Raja Syahiran itu menerusi laman Instagramnya.

Menurut Uyaina, perutnya berasa sangat sakit sehingga menyukarkannya untuk bergerak.

Syafakillah Uyaina & Baby 🤲🏻

“Semalam Uyaina baru je kena operate sebab Appendix. I’m lucky sebab Appendix tu belum rupture. Kalau tak, tak tahu lah..

“Pagi semalam, bangun tidur terus rasa sakit sangat2 belah bawah kanan perut. Sakit yang takleh gerak tu. Kalau gerak lagi sakit 🥲

“Syahiran ajak Yana pergi hospital terus untuk check up. Dr terus tahan ward.

Dalam perkongsian tersebut juga, Uyaina meluahkan rasa lega selepas pembedahan tersebut telah berlangsung dengan jayanya tanpa sebarang komplikasi.

“Alhamdullilah operation semalam pukul 10 malam. Semuanya berjalan lancar. Terima kasih kepada semua doktor & nurse di @avisenaspecialisthospital sebab jaga Uyaina sebaik mungkin ♥

“Mohon doa dari semua supaya Uyaina sembuh cepat.. Dan semoga Baby sihat.. Kesian Baby.. Aaminn.. 🤲🏻

Menjengah ke ruangan komen, rakan artis serta warganet menitipkan doa dan kata-kata semangat buat pengacara Wanita Hari Ini supaya cepat sembuh dan dipermudahkan segala urusan.


“Selamat Selepas Berpura-Pura Mati.” Rahimi Mangsa Tembakan Rambang Kritikal & Perlu Dibedah Buang Peluru Pada Tulang Belakang.

Setiap kali tibanya hari jumaat, dia tidak pernah ketinggalan menunaikan solat Jumaat di Masjid Al Noor di Deans Avenune, Christchurch, New Zealand. Semalam, Rahimi Ahmad sekali lagi menunaikan solat di masjid yang sama sambil ditemani anak lelakinya yang berusia 11 tahun.

Namun siapa sangka, kunjungannya kali ini membawa insiden yang cukup tragis. Namun berpantang maut sebelum ajal, Rahimi yang dikatakan hilang selepas serangan dalam insiden tembakan rambang di sebuah masjid di Christchurch, New Zealand dilaporkan selamat.

Menurut rakan Rahimi yang tidak ingin dikenali, Rahimi hanya mengalami kecederaan selepas berpura-pura mati ketika pengganas melepaskan tembakan di dalam ruang Masjid Al Noor.

“Rahimi tercedera tetapi dia berpura-pura mati,” kata rakannya.

“Makcik dapat tahu mengenai insiden itu menerusi televisyen. Makcik hubungi dia sebab makcik tahu dia pergi solat Jumaat,”ujarnya yang menghubungi isteri Rahimi, Norazila Wahid, 39 dan dimaklumkan perkembangan terkini anaknya itu.

“Dalam panggilan kira-kira 7 malam itu, Norazila memaklumkan Rahimi baru selesai menjalani pembedahan bagi membuang peluru di bahagian perut. Bagaimanapun, pembedahan perlu dilakukan sekali lagi esok berikutan peluru terbabit terkena tulang belakang,” jelas Rokiah lagi.

Rahimi  antara tujuh rakyat Malaysia yang dikenal pasti terkena tembakan rambang di dua masjid di Christchurch, New Zealand. Dia yang tinggal di Christchurch lebih empat tahun lalu dan bekerja sebagai juruteknik di kilang susu di New Zealand, manakala isterinya pula menuntut di University of Canterbury.


Sisi Ibu Mangsa Buli vs. Ibu Kaki Buli – Wanita Ni Kongsi Kisah Hidupnya, Jadikan Pengajaran!

Sikap ibu bapa yang mendidik anak-anak lelaki dengan cara yang salah sebenarnya boleh menjadi penyebab kerosakan kepada anak tersebut.

Umpamanya ada yang merasakan anak lelaki perlu diajar untuk menjadi anak jantan di mana jiwa mereka kena kental, berani, jangan mengalah, bertumbuk itu biasa, tidak boleh menangis  dan macam-macam lagi yang kononnya itulah cerminan seorang lelaki sejati.

Namun dari sisi lainnya, bila dididik sebegitu dari kecil dengan tanpa sedar sebenarnya si ibu atau ayah telah menanamkan sikap sebagai seorang pembuli!

Hal ini mengambil kisah benar yang dilalui sendiri oleh seorang penulis novel, Puan Hanani Daud. Semoga perkongsian ini dapat memberi manfaat.

SISI IBU MANGSA BULI vs IBU KAKI BULI

“Saya ada lima orang anak lelaki. Saya didik mereka untuk jadi anak jantan yang hebat, tidak mengalah dengan orang, tidak gentar akan sesiapa dan digeruni semua orang.”

Saya dengar dia gah bercerita tentang anak-anak lelakinya.

“Sejak kecil kalau mereka bertumbuk, saya biarkan sahaja. Saya didik untuk mereka tidak mengalah sesama. Cabaran hidup zaman sekarang, anak-anak lelaki perlu dididik untuk jadi berani. ”

Nasi yang saya suap ke mulut ketika itu terasa pahit. Saya terus memasang telinga sehinggalah dia bercerita tentang sesuatu yang saya anggap keterlaluan.

“Anak-anak saya bergaduh dan bertumbuk di sekolah dan asrama, saya bela mereka. Kami suami isteri dipanggil oleh cikgu mereka, saya tidak sedikit pun rasa gentar. Tiada siapa berani ambil tindakan kerana saya akan lawan balik.

“Saya cari cara untuk anak saya sentiasa menang. Saya akan buat laporan polis dan jika perlu saya saman.”

Bangga benar dia bercerita tentang anak-anaknya yang kononnya anak jantan.
Sudu dan garpu di tangan saya bergetar menahan rasa hati yang mendekam. Saya mula bercakap menyampaikan rasa hati saya…

“Awak bercerita yang anak awak bergaduh, bertumbuk di asrama. Awak akui anak awak yang selalu mulakan, tetapi awak menyebelahi mereka. Maksudnya di sini anak awak menjadi kaki buli kerana lahir dari rahim seorang ibu yang juga pembuli.”

“Awak bercerita, awak bangga anak-anak awak seorang anak jantan. Adakah awak tahu perasaan ibu seorang mangsa buli? Awak melahirkan si pembuli, saya pula melahirkan anak mangsa buli.”

Saat itu saya lihat wajahnya berubah. Tapi saya kawal suasana di meja makan itu. Saya perlu hormati pemikirannya. Pemikiran seorang penulis seperti saya. Dia ada rasional dia, saya juga ada rasional saya.

“Anak saya juga lelaki. Apabila nama lelaki, dia juga anak jantan. Ada ketika bengkengnya bukan calang-calang. Tapi saya tidak didik anak saya untuk menjadi anak jantan tidak bertempat.”

“Acap kali anak saya meminta izin membalas setiap laku kasar si pembuli, tetapi jawapan saya tetap sama.”

“Umi faham perasaan Uwais apabila dibuli dan diperlekeh orang. Tapi umi sebagai ibu perlu menjadi seorang ibu yang menuntun anak-anak kepada jalan yang benar. Jalan yang penuh iman, bukan jalan nafsu.”

“Meski anak saya dianggap bukan anak jantan, kalau saya dihidupkan berkali-kali, cara didikan dan pemikiran saya tetap sama. Tidak perlu membuli orang untuk menjadi anak jantan.”

“Tidak perlu gagah untuk digeruni, tidak perlu kaya untuk dihormati. Kita hanya perlu berilmu dan beradab. Mendidik anak-anak lelaki untuk menjadi jantan dengan cara awak bagi saya itu bukan cara didikan orang beradab.”

Meski nada yang lembut, saya tahu tutur saya itu berbisa. Saya lihat dia terkulat-kulat, namun saya terus menyuarakan rasa hati.

“Di sekolah, memang benar anak-anak kaki buli ini cikgu terpaksa menangkan. Si mangsa buli pula diminta sabar, sabar dan sabar serta memaafkan.

Mengapa?

Sebab, biasanya pembuli lahir daripada ibu bapa seorang pembuli juga. Pihak sekolah biasanya mengelak untuk berurusan dengan mereka.”

“Selalu saja mereka akan pusing cerita, cikgu akan dipersalahkan tak cukup diserang, dibuat laporan polis dengan cerita yang diada-adakan.”

Dia terdiam, sekadar berkata..
“Setiap ibu bapa ada cara sendiri dalam mendidik anak. Itu cara saya.”

Jawab saya…
“Saya hormati jika itu cara awak. Mungkin pemikiran pembuli anak saya juga serupa. Saya hormati juga, namun apa yang saya nak katakan di sini, setiap inci penghinaan, setiap laku perbuatan buli terhadap mangsa buli, saya sebagai wakil mereka ingin jelaskan bahawa, amat sukar untuk kami memaafkan.”

“Kesan penderaan mental atau fizikal terhadap anak-anak ini sukar untuk diberi maaf secara percuma. Meski saya mendidik anak saya untuk bersabar, tetapi dia ada hak untuk memaafkan atau tidak.”

“Mungkin hari ini anak-anak awak bangga dan gah kerana menjadikan mangsa buli seperti anak saya sebagai bahan mainan atau bahan lawak . Tetapi tatkala Allah titipkan penyesalan, sedangkan kawan yang dibulinya berpaling, ketika itu titik penyesalan akan membuat mereka derita.”

“Perasaan itu makhluk. Bahagia dan derita itu milik Allah. Allah boleh beri rasa bahagia itu di hati sesiapa sahaja. Sama juga dengan derita. Boleh hidup di hati sesiapa sahaja.”

“Saya alami rasa itu. Sejak kecil dibuli berkali-kali namun saya tidak pernah membalas. Namun saya sentiasa rasa bahagia. Saya pasti si pembuli sukar memiliki rasa bahagia yang sama.”

“Sebab itulah, meski apa juga saya tetap dengan cara saya dalam mendidik. Harga diri yang sebenar ialah mendidik anak berjiwa ihsan bukan jiwa haiwan.”

Allahuakbar.
Kasar benar saya. Tutur kata yang tersusun santun. Namun saya pasti menusuk. Wallahu’alam.

Sumber : [su_button url=”https://www.facebook.com/hanani.daud.7″ style=”bubbles” background=”#3fc6b5″ size=”2″]Hanani Daud [/su_button]


Suami Kena Rajin Tolong Isteri, Barulah Rumahtangga Makin Sweet!

Apabila bergelar suami isteri tentunya pelbagai perkongsian hidup dilakukan bersama. Dalam pada itu, apabila usia perkahwinan makin bertambah maka tanggungjawab juga turut bertambah dengan komitmen membesarkan anak-anak. Isteri dulunya cantik padangan mata, namun kesibukan menguruskan anak-anak membuatkan diri tidak terurus.

Wajah Isteri Comot Macam Lukisan Ni?

Serius isteri saya kadang-kadang lebih comot daripada lukisan ni. Wajah berminyak, muka redup dan berkain batik lembap penuh dengan jeluak susu basi anak!

Pernah juga saya merungut dalam hati ” awat laaaa comot sangat??? Tak sayang suami ke sampai comot taraa ni “

Yang peliknya suatu hari tu semua comot isteri saya ni tiba-tiba bertukar!

Senyumnya yang dulu tawar hambar kini dah mula manis dan mekar. Kain batik yang dulunya masam kini dah bersih dan semerbak. Wajah yang dulunya redup dan kusam dan dah ceria dan penuh senyuman!

Pelik la saya kan!

Bila gali punya gali rupanya yang isteri saya berubah kerana saya yang MULA BERUBAH!

Bila saya dah mulai rajin tolong dia jaga anak, kemas rumah, rajin mendengar keluhan dan paling penting banyakkan sikit nafkah bulanan daripada kebiasaan, kepenatan yang terbeban selama ni tu mulai ringan dan menghilang.

Kita sendiri pun kalau tertekan dan kepenatan, muka jadi masam, mood tak stabil dan akhirnya jadi serabut kan?

Sama la juga dengan pasangan kita. Tu je sebenarnya rahsia nak ubah pasangan. Kita ubah je dulu benda paling mudah dan paling dekat dengan kita.

Apa tu?

DIRI KITA SENDIRI!

Isteri kita macam lukisan yang saya buat ni la. Nampak comot kalau tak berseni, bernilai ribuan ringgit pada yang pandai menghargai.


Nak Beli Bahan Mentah Di Pek Semula, Ini Nasihat Bahagian Keselamatan dan Kualiti Makanan, Kementerian Kesihatan Malaysia.

Musim perayaan ini, sudah tentu ada yang membeli bahan-bahan mentah untuk memasak juadah hari raya.

Dalam keseronokkan berbelanja jangan abaikan hak kita sebagai pengguna. Misalnya semasa membeli sebenarnya kita perlu berhati-hati bimbang akan ada barang tiruan atau tidak disahkan halal.

Ikuti lanjut kenyataan yang dikeluarkan oleh kementerian ini.

Sila ambil tahu: Ada Label Baru Beli!

sebarang bahan mentah yang telah dibungkus semula atau repack perlulah ada label yang sewajarnya, iaitu perlu ada nama produk, maklumat pengeluar / negara asal, alamat pengilang dan berat bersih produk.

Elakkan beli produk makanan yang tidak ada label.

Label adalah sangat penting kerana hanya label yang boleh memberikan maklumat lengkap produk berkenaan yang akan membantu siasatan lanjut jika terdapat aduan terhadap produk berkenaan.

Bahan mentah yang di pek semula kepada saiz yang kecil WAJIB DILABEL dengan:

1.Nama produk

2.Maklumat pengimport dari negara asal

3.Alamat pengilang / pembungkus

4. Berat bersih

Ingat ada lebel baru beli!

Keluarga Talk: PUASA MENDIDIK JIWA KELUARGA SAKINAH

Bintang Kecil:

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Tular Parodi Suasana Bilik Operator Kecemasan 999 Selepas Merdeka, Tak Kering Gusi Tengok!

Kisah mengenai pasukan bomba bertubuh sasa menjadi perhatian ramai  sejak sambutan Hari Kebangsaan 2022 di Dataran Merdeka.

Dek kerana tular, ramai yang berminat untuk mengetahui lanjut mengenai kehidupan pasukan bomba. Bahkan terbaru sebuah video parodi telah menjadi tular apabila memaparkan suasana bilik operator kecemasan 999 selepas hari Merdeka.

Memang tak kering gusi buat yang menonton video berkenaan. Dengan durasi 6 minit 10 saat dengan tontonan 544K.

VIDEO:  Suasana Bilik Operator Kecemasan 999 Selepas Hari Merdeka. Semua cari Abam Bomba

Permulaan video memaparkan seorang operator sedang menjawab beberapa pertanyaan daripada pemanggil.

Permintaan pemanggil membuatkan ramai yang tidak kering gusi.

Ikuti lanjut video berkenaan.

WARGAMAYA TERHIBUR

Dalam pada  itu, meninjau di ruangan komen, wargamaya terhibur dengan parodi berkenaan.


Ayah Tetap Sekolahkan Anak Walau Tinggal Bawah Jambatan. Rakaman Video Cikgu Ni  Meruntun Jiwa.

Serangan pandemik koronavirus (Covid-19) meninggalkan impak maksimum kepada rakyat Malaysia termasuk ramai yang hilang pekerjaan ketika dan selepas Perintah Kawalan Pergerakan (PKP). Apabila tiada lagi punca pendapatan ia akan menjejaskan kehidupan keluarga.

Tular baru-baru ini sebuah keluarga tinggal di bawah jambatan berhampiran dengan sebatang sungai mengundang sebak.

Video menerusi perkongsian puan Siti Riana di laman facebooknya memaparkan kunjungan ke rumah anak muridnya.

Bersama rakan-rakannya beberapa orang guru turut hadir melihat keadaan rumah.

Dalam pada itu, tinjauan komen mendapati rata-rata warganet melahirkan rasa sebak melihat kediaman murid berkenaan.

Terkini: Keluarga ini telah mendapat perhatian pihak yang menghulurkan bantuan.


“Jangan Lupa Tarik Kami Ke Syurga..” Hasrat Sedondon Hitam Di Pagi Raya Tidak Kesampaian, Kanak-Kanak Maut Digilir Treler

Malam tadi, merupakan hari pertama umat Islam menyambut Ramadan dan berterawih. Dalam keterujaan menyambut Ramadan, ramai ibu bapa mengambil langkah awal untuk membuat persiapan Hari Raya sekaligus kerana jangka waktu yang dekat dengan pembukaan sesi persekolahan Isnin lalu.

Namun hasrat sebuah keluarga untuk berpakaian sedondon warna hitam di pagi Hari Raya Aidilfitri tahun ini tidak kesampaian apabila seorang kanak-kanak prempuan maut digilis treler.

Nahas kemalangan yang melibatkan kanak-kanak perempuan berusia 9 tahun dikenali Nurul Jannatun Assyifa maut digilis treler di Jalan Tengah, Kampung Telok Gong, Pelabuhan Klang.

Difahamkan, mangsa meninggal dunia di lokasi kejadian selepas motorsikal yang diboncengnya bersama jiran dilanggar treler sewaktu dalam perjalanan pulang dari sekolah.

Dalam kejadian itu, turut terlibat sama adalah  pengasuh yang juga jiran iaitu seorang wanita berusia 54 tahun termasuk adik lelakinya, Alif Zahfran Muhammad Jamathir mengalami kecederaan ringan di bahagian kepala.

Bapa kepada mangsa, Muhammad Jamathir Ahmad Nordin, 32, berkata, dia terus bergegas dari tempat kerja di Pulau Indah ke lokasi kejadian sebaik sahaja isterinya memaklumkan mengenai kejadian tersebut.

Pun begitu, Muhammad Jamathir reda dan pasrah dengan ketentuan takdir yang telah ditetapkan oleh Allah SWT.

“Saya sempat bersalaman dengan anak-anak sebelum pergi kerja jam 6.30 pagi. Saya tidak boleh berbuat apa, sudah ditakdirkan begitu. Saya reda,”katanya.

Kata Muhammad Jamathir, mereka sekeluarga bersepakat untuk mengenakan pakaian raya sedondon berwarna hitam pada tahun ini.  Lebih memilukan pakaian tersebut baru tiba dirumahnya minggu ini.

“Bila beliau (Nurul Jannatun Assyifa) nampak baju itu, beliau rasa seronok,”

Dalam pada itu, meninjau di laman Facebook ibu mangsa, Rubyatul Adawiyah menyatakan mereka sudah selesai menguruskan upacara pengebumian anak kedua daripada tiga beradik itu selepas solat Isyak.

Rubyatul Adawiyah juga berterima kasih kepada orang ramai mendoakan anaknya selain memberitahu dirinya tidak sanggup untuk membuka pesanan dan mesej diterimanya.

Dalam pada itu, ibu kepada tiga cahaya mata meluahkan rasa sayang terhadap zuriat yang ditatang bagai minyak yang penuh, selain berharap agar Nurul Jannatun ‘menarik’ mereka ke syurga bersama.

“Awak dah sampai sana, jangan lupa ibu, abah, kakak dengan alip (Alif) tau.

“Tarik kami bawa ke syurga ya. Ibu sayang anak-anak ibu. Ibu sayang awak,” tulisnya.

Hantaran berikutnya, beliau turut berkongsi perkembangan anak ketiga, Alif yang terlibat sama dalam kemalangan tersebut yang kini berada di Hospital Tengku Ampuan Rahimah (HTAR) Klang untuk mendapatkan rawatan lanjut.

[TIPS]


Terbuang Gelang Emas RM70,000,  Wanita Ini Selongkar Lori Sampah Sampai Jumpa, Buat Netizen Terpegun.

Tular video di media sosial seorang wanita mencari barang kemas kemas dalam timbunan sampah.

Namun, siapa sangka, rezeki memihak kepadanya apabila barang kemas miliknya dijumpa walaupun dalam timbunan sampah yang banyak!

Menerusi satu perkongsian video daripada Cik Puan Suria di laman Facebook, wanita terbabit mendapatkan bantuan beberapa pekerja pembersihan untuk menyelongkar sampah.

Dengan bantuan yang diberi, akhirnya barang kemas milik wanita itu berjaya dijumpai. Mujur kejadian itu cepat disedari.

Barang kemas bernilai RM70,000

Barang kemas dianggarkan bernilai RM70,000 itu disimpan dalam sebuah kotak berwarna hijau mengandungi beberapa gelang emas.

Difahamkan secara tidak sengaja membuang kotak hijau itu bersama sampah-sampah lain di rumahnya.

Menerusi video memperlihatkan wanita itu melahirkan rasa syukur barang kemasnya dijumpai.

Katanya, barang kemas disimpan dalam kotak setelah saiz gelang emasnya tidak muat dipadankan setelah berat badannya meningkat.

Dalam pada itu, dia sempat mengucapkan terima kasih dan bercadang belanja makan kepada pekerja pembersihan sebagai mengenang budi.

Video berdurasi 2 minit 50 saat itu turut mendapat perhatian netizen yang mengucapkan tahniah dan ucapan syukur buat wanita berkenaan.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Kasih Ayah Sepanjang Masa. Redah Hutan Bina Khemah Untuk Capaian Internet Demi Harapan Anak Bergelar Pendidik.

Benarlah apa yang dikata bahawa kasih ibu membawa ke syurga, kasih ayah sepanjang masa. Kasih sayang seorang ayah, sanggup berkorban apa sahaja untuk memberikan yang terbaik untuk anak.

Ia jelas terbukti sebagaimana perkongsian seorang pengguna facebook, Mario Sa yang menujukkan kasih sayang seorang ayah yang sanggup meredah hutan untuk mendapat capaian internet demi anaknya bergelar seorang pendidik.

Ikuti lanjut catatan ini.

Kasih seorang ayah sepanjang masa

Demi harapan untuk anaknya bergelar pendidik, seorang bapa, Sa anak Ujom, 52, telah membina sebuah khemah di kawasan hutan Bukit Kelingkang, Sarawak demi mendapatkan talian internet.

Usaha tersebut dilakukan untuk membolehkan anaknya Frank Steward anak Sa, 21 menghadiri dua interviu kemasukan ke Universiti Pendidikan Sultan Idris (UPSI).

Difahamkan mereka keluar dari rumah sekitar jam 6 pagi dan perlu memanjat bukit yang terletak 2 jam perjalanan dari rumah untuk mendapatkan capaian internet.
Semoga interviu yang berlangsung hadirkan khabar baik nanti

Sumber: Mario Sa

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Kurangkan Kg, Wanita Ni Buat 11 Perkara Ni & Terbukti Berjaya!

Melihat orang lain boleh turun berat badan, tentu antara kita yang mengalami masalah yang sama ingin menggetahui rahsianya. Kalau boleh, ingin juga dicuba apa yang diamalkan agar dapat juga kurus sepertinya.

Jadi apa kata kita dengar kisah wanita ini yang berjaya turunkan berat badan dengan caranya. Jom semak.

Ramai yang nak tahu rahsia macam mana saya boleh kurus tanpa produk dair 71kg-60kg…sebenarnya tak de rahsia pon hanya jaga pemakanan dengan betul dan tahu berapa calori yang badan kita perlukan setiap hari.

Apa yang saya buat

1. Tinggalkan air manis dan minum air kosong 3liter sehari

2. Makan nasi setiap hari tapi kadar suku-suku separuh,mesti ada yang tak faham apa yang suku apa yang separuh…nasi suku,laut suku,sayur buah separuh.

3. Makan 5 kali @6 kali sehari

4. Menu pagi roti telur bersama sayur dan susu boleh je tukar jus buah+susu rendah lemak 100ml+oat

5. Snack pagi 10-11pg makan buah

6. Tengahari nasi+lauk pauk yg dikukus/panggang/rebus+sayur2an direbus/grg tanpa minyak/ulam2an.

7. Snack petang buah bersama yogurt asli

8. Mkn mlm 7-8mlm roti+lauk+sayur

9. Jika mlm sebelum tidur lapar lg makan buah

10. Bersenam jarang-jarang

11. follow fb diet kalori malaysia

Tu je yang saya buat


Meniti Hari Tua Dengan Tenang Tanpa Bebanan Kewangan. Wanita Ini Kongsi Cara Ayahnya Urus Kewangan. Inspirasi!

Pengurusan kewangan yang betul akan membuatkan kita berbelanja secara berhemah agar mempunyai tabungan atau simpanan.

Ia menjadi keperluan apabila saat kita menghadapi masalah kewangan atau kebocoran tabungan.

Lantaran itu, ilmu kewangan sering mengingatkan kita berbelanja mengikut keperluan bukan kehendak.

Betulah peribahasa ukur baju di badan sendiri masih kekal releven pada hari ini.

Begitulah yang dikongsi oleh wanita ini mengenai cara ayahnya mengurus kewangan keluarga.

Ikuti perkongsian ini.

Abah di bawah sedang menunggu pembentangan Belanjawan. Abah ingatkan pukul 3, rupa- rupanya pukul 4. So terpaksalah menunggu sikit masa lagi. Cerita bab belanjawan ni tetiba saya teringat.

Secara jujurnya cara pengurusan kewangan family kami sekarang, sedikit sebanyak dipengaruhi oleh cara abah walaupun bukanlah sepenuhnya.

Ya, saya tak pernah lihat abah keluh kesah bab duit. Abah tak kaya, tapi ada.

Apa yang abah buat?

‘UKUR BAJU DIBANDAR SENDIRI’

1) Ukur baju di badan sendiri. Contoh, gaji rm2k, jalani cara hidup orang bergaji rm2k, bukan ikut gaya hidup orang bergaji rm5k. Mampu beli kereta Axia, janganlah beli Jazz pulak. Kita mampu minum secawan air kopi di kedai mamak, tapi disebabkan life style kita minum kopi di cafe yang secawan kopi berharga berbelas- belas ringgit. Di sini ramai orang kita silap.

2) Disiplin. Setiap bulan Abah hanya akan withdraw duit 2 kali sahaja. Sekali waktu hari gaji, sekali lagi dua minggu selepas itu. Dengan duit itu pandai- pandailah berjimat cermat. Kalau gaji masuk awal di musim perayaan pun Abah tetap buat perkara yang sama.

3) Tak berhutang. Dua benda yang Abah hutang adalah kereta dan rumah. Itupun kedua- duanya Abah dah settle awal. Tak silap saya waktu umur Abah 30-an semua tu dah settle. Dan Abah takde pun nak beli rumah baru ataupun kereta baru. Apa yang ada dah memadai kata Abah. Dia taknak menambah hutang. Mazda 323 tu lah yang Abah pakai sampailah Abah dah tak boleh bawak kereta. Bayangkan kereta guru biasa lagi cantik, lagi mahal, lagi baru dari guru besar. Hehehe. Kalau tv rosak tunggulah sebulan dua Abah kumpul duit. Namun nak berhutang, tidak kata abah. Kalau boleh, elakkan.

4) Didik isteri supaya tidak mewah berbelanja. Bersyukur apa yang ada. Abah seperti suami yang lain juga. Barang keperluan Abah sediakan cukup. Waktu Abah bekerja, Abah berikan duit lauk untuk Mak beli setiap hari. Ada masa Abah belikan baju dan sebagainya. Mak pun faham. Mak bukan jenis yang suka meminta itu ini. Menjadi isteri seorang guru besar bukanlah tiket untuk Mak hidup mewah dan bermegah. Lagipun berapalah sangat gaji pada waktu itu. Mak sama saja, tetap seorang wanita kampung yang hidup sederhana sama seperti orang lain. Kerjasama ini membuatkan belanjawan keluarga terkawal. Mak main peranan penting juga. Al fatihah Mak.

5) Dulu masa di kampung setiap bulan Abah sponsor bayaran elektrik surau. Saya kagum sebab Abah ketepikan duit gaji untuk tujuan ini. Ada majlis di surau Abah suka beri sumbangan. Selain itu Abah akan ketepikan untuk Tok (ayah abah) dan mak dan ayah mertua. Setiap bulan Abah bagi duit pada Tok, dengan mertua Abah suka belikan barang dapur. Saya percaya asbab ini juga Allah bagi rasa cukup pada Abah.

6) Abah suka bantu family. Waktu majlis perkahwinan adik- adiknya, Abah mesti hulurkan wang pada arwah Tok. Mak pernah cerita waktu tu kakak abah baru kematian suami. Ketika itu hari hujan,

” Nah, jom kita ke rumah kak. Hari hujan ni. Dia mesti tak boleh nak menoreh ke apa. Nak beli beras, barang dapur bawak ke dia..”

Itulah Abah..

Sekarang dah hampir 30 tahun Abah pencen. Abah pencen awal dari umur sepatutnya. Abah kata aku nak pencen awal sebab dah tak banyak tanggungan. Tinggal saya seorang saja yang bersekolah menengah pada waktu itu. Hutang pun takde, so apa tunggu lagi kan. Nak nikmati hari tua pula.

Sejak pencen memang saya lihat Abah tenang sebab tak runsing menanggung beban hutang. Duit pencen memang ‘bersih’ untuk kegunaan sendiri.

Saya pun teringin. Ya, teringin nak menghabiskan hari tua dengan tenang tanpa bebanan kewangan.

Apa yang saya belajar dari cara Abah, nak bebas kewangan tak semesti kena jadi kaya.

Kalau kita pandai manage kewangan, pandai menahan nafsu berbelanja, pandai ukur baju di badan sendiri, inshaAllah kita ‘selamat’.

Dan..

Yang paling penting,

” Sentiasa bersyukur atas apa saja rezeki yang Allah beri..”

Sumber: Nurlia Mohd Nor


10 Rahsia Sentuhan Seksi Buat Pasangan Suami Isteri Yang Sibuk

Biarpun anda suami isteri sibuk dengan kerjaya dan menguruskan anak-anak, namun sentuhan seksi buat pasangan amat penting supaya tidak wujud masalah rumahtanga. Antara punca besar keretakan rumah tangga ialah hubungan seksual yang hambar.Hubungan hambar disebabkan kurang keinginan seks sama ada daripada pihak suami atau isteri.

Barangkali, ini tip sentuhan seksi ini dijadikan panduan untuk keharmonian rumahtangga.

__________________________________________________________________

TIP SENTUHAN BILA SUAMI ISTERI SEDANG SIBUK

Jangan Terburu-buru

Biarpun kamu boleh bertukar dari workday ke foreplay, lebih berbaloi jika ambil masa untuk bermesra sebelum kalian go for it. “Sentuhan lembut menyediakan tubuh untuk sesi yang lebih mendalam kerana kamu membina keinginan untuk apa yang bakal terjadi,” kata Jamye Waxman, penulis bersama Hot Sex: Over 200 Thing You Can Try Tonight. Ia berikan kamu masa untuk fikirkan perkara seksi yang ingin kalian lalui bersama.

Go Panini-Style

Konsepnya ala-ala sandwic di mana kamu dan suami berbaring atas satu sama lain. Dalam dakapan suami, bernafas bersama selama beberapa minit. Ia membenarkan tubuh relaks dan merasai kehangatan masing-masing. “Pasangan perlu tenangkan diri dan nikmati perasaan diselimuti kehangatan,” kata Waxman. Apatah lagi, sesi sentuhan itu akan membawa kepada idea manja lain

Masuk Ke Dalam Zon

Ada tiga bahagian paling padat dengan saraf yang menghubungkan deria pada otak iaitu mulut, hidung dan pinggulnya. “Sentuh di sekitar kawasan itu kemudian baru betul-betul di tiga bahagian itu untuk cipta sensasi baru,” kata Fisher.

Tunjuk dan Beritahu

Bahagian tubuhmu yang mana paling terasa seksi? (Cosmo berikan kamu seminit untuk pilih satu). Sudah ada jawapan? Ambil tangannya dan letakkan di situ. “Tubuh saya bak hourglass, dan suami cukup sukakannya. Merasai lekuk tubuh saya akan buatnya terangsang, dan buat saya rasa sangat kurus. Win-win,” kata Maya, 27

Berlengah-lengah

Belai bahagian pinggulnya selepas sesi intim. Ian Kerner, kaunselor seks dan penulis She Comes First mencadangkan agar kamu usapnya secara perlahan, lembut atau membulat. Jika rasanya cukup mengasyikkan, mungkin ia boleh membuatkan suami lebih manja kepadamu.

TIP SENTUHAN SETIAP HARI SUPAYA KALIAN LEBIH ERAT

Cumbu Manja

“Pada hari biasa bila saya sedang cuci pinggan, suami akan datang peluk dan cium belakang leher saya. Setiap kali dia lakukannya, terus rasa ‘cair’ dan rasa nak berasmara saat itu juga,” kata Shira, 34. Tabiat pasangan yang baik adalah bercumbu setiap hari selama lebih beberapa saat, kata Kerner. Ia akan menyingkir efek seperti hanya ‘teman sebilik’, dan lebih banyak masa dihabiskan melakukan kerja rumah daripada memberi tumpuan pada satu sama lain.

Kembalikan ‘Tamparan’ Cinta

“Suami suka pukul manja punggung saya bila kami berjalan keluar dari apartment,” kata Anne, 29. “Ternyata ia a huge turn on bila saya rasa seolah-olah ada kupu-kupu berterbangan dalam perut dan terfikir dia mahukan saya atau sedang berfikir nakal tentang saya.” Mulakan satu tradisi seksi. Berikannya pukulan manja di punggung bila dia nak keluar dari rumah.

Maksimumkan Sesi Intim

Cuba sentuhan atau gerakan throwback yang masih berkesan seolah zaman kalian bercinta dulu. “Tiada apa yang lebih seksi bila sang suami tahu kamu tak sabar mahu ‘bersama’ dengannya,” tambah Kerner.

Idea Dari Filem

Babak intim dalam filem semuanya membabitkan sentuhan dan sensual dan kelesuan… Tetapi dalam hidup sebenar? Taklah sebegitu. Kamu boleh jadi gadis filem itu! “Saya suka berdrama ala Hollywood bila dengan suami,” kata Lisa, 34. “Dengan hanya melakukan aksi ini, kamu rasa lebih passionate.”

Please in Threes

Cari tiga cara dalam sehari untuk tunjukkan yang kamu dambakan dirinya, seperti berikan urutan kepala, gosok tangannya, atau sentuh dadanya. Ia akan mengingatkan suami betapa dia amat disayangi, yang mana ia membentuk emosi kuat untuk sesi intim hangat yang akan kalian lakukan nanti.


Punyalah Gembira! Lepas Dua Tahun Tak Jumpa, Zarina Zainuddin Bawa Ibu Duduk Serumah. Rupanya Ini Kisahnya!

Amalan pertama yang paling mulia dalam Islam adalah berbakti kepada orang tua. Kunci utama bagi seseorang untuk masuk syurga adalah dengan mentaati mereka dan berbakti kepada mereka

Biarpun ada kalanya ibu bapa disifatkan garang dan tegas mendidik anak,  namun ia tetap ibu ayah yang perlu dihormati.

Terbaru, Pelakon Zarina Zainuddin telah berkongsi perasaan bersyukur selepas ibunya bersetuju mengikutnya tinggal serumah dengannya.

Setelah dua tahun tidak berjumpa akhirnya usahawan pulut kuning ini nekad membawa ibunya ke Kuala Lumpur.

Menerusi kapsyennya menjelasnya biarpuan ibunya seorang yang garang namun banyak pengorbanannya di awal pembabitannya dalam dunia hiburan.

“Assalamualaikum.
Setelah dua tahun tak jumpa akhirnya saya tekad nak ambik mak saya duduk Kuala Lumpur .

Saya dengan mak saya ni walaupun tak jumpa tapi asyik gaduh jer dalam whatsaap ..last2 geram saya block dia kat whatsaap kat ig .. bola teringat saya bank in duit tiap2 2 minggu saya bukak balik block tu pastu block balik saya mintak maaf balik tak sampai 3 minit mesej gaduh balik .

Mak saya ni macam arwah atok saya .. baran dia jer betul .. sabarlah .. saya dah kawin dah suami ada anak anak. Dulu saya duduk dengan dia masa zanan anak dara saya.

Mak banyak berkorban untuk saya sampai saya jadi seorang pelakon . Mak kerja saya sorang-sorang pergi casting belakon sana sini.

Lepas masuk dewi remaja dulu.. pengalaman hidup saya begitu berharga .. banyak yang saya belajar .. nak cerita panjang sangat .. nanti saya buat novel biografi Hidup seorang Zarina Zainuddin.  So cerita hari ni nak bawak mak saya balik kl .. terus bye bye Ipoh.” –Zarina Zainuddin

Meninjau di ruangan komen warganet mendoakan kesejahteraan Zarina dan ibunya dan menyatakan dia bertuah masih mempunyai ibu untuk berkasih sayang.

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.